Gambarak rekaan na kapsul Hyperloop Transportation Technologies battu ri Hyperloop Transportation Technologies. Teknologi transportasi Hyperloop anne singkammai kereta super cippa. Apa anjo anjari pa beda na siagang teknologi transportasi lainga? Anne na parek ki sannak beda antu mi kecepatan na, ehh sebenar na teai tong anjo. Awalak na anjo pencetus anne idea , Elon Musk, na gappai wahyu isseng battu kamae kah sannak mo muak na siagang macet ka. Nampa Elon Musk na dirikan mi perusahaan anjo khusus ka na kembangkan teknologi Hyperloop anne. Areng na perusahaan na antu mi Boring Company. Sannak cocok areng na siagang suasana na ating ta punna macet toh.


Ri lantang bangngia allo juma’, Ugha mange ri kosanna Nunu nakiok aklampa mange ri tampak wisata Bira accinik sunrise mukona. Anne Ugha siagang Nunu sanging anak kosang, njari punna allo jumaki moterek kantorok ngaseng tenamo naissengi apa la nagaukang. Njari eroki aklampa ri Bira akjappa-jappa. Battui ri Bira tettek 01.00 tangnga bangngi, baganna guppaji pakbangngiang. Langsung tonji attinro ka lekbakmi sengka nganre seafood. Mukona kamma anjo, tettek 05.00 lekbakna sambayang subuh, akjappami mange ri biring tamparanga attayang sunrise. Tena mentodo’ beta gammaraki sunset niaka ri tamparang, bari’basa dudu langngerek sa’ra bombang, sannangi nyawayya. Batena tong appoto- poto sipakrua. Tenapa tettek 12.00 tangnga alloa moterekmi poeng ri tampak kosna massing-massing.


Indonesiayya anne jai minuman roloa yang passalewangang siagang pakkasia'. Nia' wedang uwuh, wedang ronde, wedang secang, wedang jahe, bandrek, siagang sarabba. Maka se'rena anji Wedang uwuh anne inungang rioloa kulle riapanjari pa'balle rioloa. Wedang uwuh anne singkamai sampah kaccini'kang nasaba' punna diseduhi berantankanki kacinikang nasaba' garotona rampa-rampayya nia ri lalanganna wedang uwuhka. Bahanna anne wedang uwuhka nia kayu secang, laiya, kayu te'ne, serre, cangke, kapulaga, je'ne siagang golla batu. Ribissa rong ngaseng bahanna sanggenna tangkasa. Nampa je'neka ripantami ripanci nampa ripallui ngaseng bahan bahan le'ba'ka ribissa. Ripallui aangenna lima manne nampa ribunoi komporo'ka. Nampa risaringi rodong sebelumna ripatalaki ri lalangna cangkiri'ka.


Anjo wattua nakke toh ku ngai ngai na mentong anjo ri Eden Hazard (pammopporanga kah ku duakangi Frank Lampard kah tena na sallo mo erok mi pensiun) anjo ku sakring bahagia ku excited ka kulle ku nontongi iyaa akkarena secara langsung r Gelora Bung Karno anjo wattua. Nakke ku ngai gaya karena na Eden antu sannak lihai na na tipu lawan na. Kadang nakke ku sakting iya kulle ak dakki sannak r golok ka anjo. Iyaa todong sportif ku, punna mattungi tena na alay dudu guling guling tena na jelasak mingka langsungi ambangun kaleng kaleng na. Nakke ku sakring tongi iya ri Chelsea anjo wattua tena pa niak ak karena kamma iya.


Nakke baine 20 taung punnai tinggi badan 159 cm siagang battalak badan ku 43 kg. Anne perbandingan tinggi badan siagang berat badan sijai anjo kulle ni kana nakke termasuk tau kurusuk, BMI ku kurang battu ri normal. Mingka manna mamo kurusuk ka, battang ku bagian rawa na sikedde buncit ki (sikedde ji iya, tena ja na kacinikkan punna ammake baju ki). Lekba na anjo nakke ku boya mi riset (teai penelitian tojeng tojeng antu secara ilmiah hahaha) nakke ku boya beberapa artikel ri internet, ku cinik cinik video video tentang body building ri channel gizi, fitness, siagan kebugaran. Nampa ku kutaknang jai hal ame ri salah sekre na tau baku isseng nga iya jamang na coach ri gym.


Anne vihara ya niak ri tinggi na 10.00 kaki (3.000 m) nampa niak pemamdangan lembah Tawang Chu antu sannak ka gammarak na, antu niak battu ri pegunungan tak tutup ka salju siagang rammang kenis konifera. Ri sisi selatan siagang barat na ni batasi ri jurang jurang antu curam ka ni bantuk battu ri sungai sungai. Ri boko na pakkebbo antama mae ri Bihara niak gapura warna warni antu ni isseng areng na Kakling ni bangung ak bantuk “struktur singkamma ya gubuk” . Bangunan utama na ni bangung singkamma ballak lompo, niak tingkat tallu na ammake aula pertemuan lompo. 10 struktur fungsional na.


Riolo wattunna beru-beru niak HP, tala kammapi kinne canggihna. Attalipongji surang SMS kulle nigaukang ri anjo HPya, tala niakpi todo’ kamerana. Niballiangmi anne Jia surang manggena HP, sanna’ rannuna Jia, ta’muri-muri tojek nampa natakgalak tarrusuk HPna. Manna mamo taniaji HP paling gammaraka, mingka tala lekbakka ji protes Jia ka na anjo ji parallu kulle attalipong surang SMS. Punna moterekmi sikola natalipongmi manggena erok ni alle nakuai ri manggena anu bajik dudumi kinne bapak dih, gampangmi taua si talipongang. Manna bellaki tena surang, kulle jaki accarita. Nakua manggena iye nak, kamma issedek jeka teknologia. Salla’ intu pila’ loe modelna, niak tommi pile kapang kamerana kulle appoto-poto. Makkalak tongi sipakrua, kinne kamma tojeki, niak ngasengmi kamerana anjo HP na taua.


Peluang bisnis ri masa pandemi anne tania hal beru ri dunia bisnis, mingka semakin berkembangna zaman peluang usaha kuliner kulle dengan modal yang tena na antekamma lompona. Bahkan peluang usaha kuliner rumahan kulle anjari alternatif ibu rumah tangga yang erok usaha kuliner tanpa menyewa tempat. Salain anjo, mengasah skill appallu ibu rumah tangga yang menguntungkan. Peluang usaha kuliner tena na lekbak mate, assalak najalani konsisten siagang jujuruk. Salain anjo, terbatasna aktivitas ri pantarangan balla kulle anjari peluang mae ri katte untuk menyajikan menu-menu kanre-kanreang yang na tawarkan mae ri tau sehingga tena parallu assuluk ballak.
Peluang bisnis ri masa pandemi anne termasum mae rilalang peluang usaha menjanjikan. Mae ri ibu rumah tangga niaka ammiliki kamampuan appallu kanre kanreang enak, kulle memanfaatkan peluang usaha rumahan sekre anne. Singkamma contohna, kamma anne loe sikali pengusaha yang simata apparek sambal nikemas menarik siagang na jual ri kalangan penikmat sambal.


Rikamma anne katte harus kreatif lalang memanfaatkan media sosial lalang akbalu, supaya tena nibeta saing. Loe battu ri perusahaan-perusahaan lompo kamma anne lalang melakukan promosi iareka akbalu ammake sosial media sebagai media promosina, sabak memang loe konsumen ancinik melalui postingan ri sosial media. Kemungkinan maraeng battu ri sosial media iamiantu sebagai tampa’ resmi, katte kulle appassuluk karyata ri lalang sosial media katte sendiri battu ri tulisan, foto, sanggengna vidio kulle katte upload erok-erokta siagang tantuna saja ammiliki jangkauan yang sanna luarak.
Memang annaba punna sosial media kulle membantu ampakagampang tallasak na kalengta terutama lalang sicaritai na saling assare informasi. Tapi katte poeng paralluki carakdek ampilei tereanga bajik mae ri karyata iareka tereanga lammanraki.


Jai ajaran ri Agama ku anjo Agama Islam ku panjari pappilajara' tallassa' ku. Salah se're na ri masalah Inrang. Ri lalang Agama Islam punna tena ri bayara'ki inrang ta anjari pa'gaukang kodi. Ka anjo inranga kammai janji haruski ri tappaki ri bayara'. Punna tau Muslim tena na a'bayara inrang, kullei anjari dosa sanggeng na tau na mate. Anne mi pappilajarang penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Niak poe akkana Pahala na tau ang'nginranga kulle na alle tau panginrangi.


Tau Indonesiayya nassami biasa nalangngerek arengna Laksamana Cheng Ho, muslim battua ri Tiongkok. Laksamana Cheng Ho lassuki taung 1371 ri kalompok muslim ri Yunnan, Tiongkok. Areng cakdina iareka “Ma He”. Ri Tiongkok, “Ma” iareka pariasi areng untuk “Muhammad”. Ma He cakdi appilajarak bahasa Arab siagang Mandarin. Kacarakdekanna surang kabaranianna anjari saba’ ni engkaki anjari laksamana ri kekaisaranna Yongie. Sikura taung ri dallekang, Laksamana Cheng Ho anjari diplomat lekbakmi nabattui 37 negara siagang napabattui kekaisaranna Tiongkok siagang linoa. Niak kapang masigi’ ri Semarang atau Mangkasarak anjo, arengna iareka niallei battu ri arengna Laksamana Cheng Ho. Bangunanna kammai bangunang Cina minga masigi’ towwa.


Pallui anjo kacang ijo sanggeng na gantala kulle ri gulung. Nampa siapkang mi bahang lain na sikamma Tepung, Je'ne , Minnyak kaluku, na wijen. Cara tallu a’pare kulit onde-onde na , campurki ngaseng tepung ketan kebo, kentang na golla kebo siagang ce’la, nampa adukki. Cara appa tumpai sike’de je’ne bambang ri adonan na sanggeng na licin. Nampa pare bola-bolai anjo isianna onde-onde a. Pantam ki ri je’ne nampa gulung ri rateang na wijen ka. Cara lima sanggara mi anjo onde-onde a ri minyak tena na bambang dudu. Aduk-aduki sampena lompo anjo onde-onde a nampa kulle mi ri pantama ri panne punna le’bami ri sanggara.


Apa nicini lalang ri media sosialka tena tulina singkamma kenyataanna. Ri Indonesia tena mo na kulle ni rekeng sikura injo paddaka dakkang lekbaka viral, loe inji pole maraeng na injo nisakbuka riolo. Loe tommi pole jinisik jinisikna, kamma wisata alam, pakbalanjaan, na nia todo intu nikungi wisata instagramable, injo bajika nitampaki foto foto. Injo paddaka dakkanga nipasiara ri palakbaka ri media sosial na, na punna loe tu ngai, sarei pau pau, na ero to nacini tau maraenga, injomi nikana viral. Tau takbala ka akborong borong mi mange ri inne tampa viralka. Na inne masalana, biasa niborongi mo tau, biasai apa injo nicinika ri foto tenapo nassikamma apa erokta kamma ri fotoa.


Ri minggu allaloa ri wattungku aklampa kunjungan dinas lapangan nakke siagang rombongan ni sempatkan untuk assambayang lohoro secara berjamaah ri masigik terapung kota Pare-Pare. Nakke sanna ku ngai anciniki pamandangan niaka lalang ri bangunanna anjo masigik terapung ri biring tamparang na Pare-pare, sannak cantik siagang sejuk. Pamandangan niaka pantarangan masigik pung tena ni betai, apalagi punna niaki na rapik wattu sambayang mang-ngaribi langsungki accini mata allo tallang ammorek ri tang-ngana tamparang. Lekbaku assambayang nakke sempat appilang-ngeri sikdik caramah singkat na erang imam masigik tamae ia akkana sala sekre bentuk ketakwaan katte mae ri Karaeng Allah SWT iamiantu dengan ampakasuarak masigik dengan allaksanakan sambayang 5 wattu secara berjamaah. Salain anjo ia pole appakaingak untu tena ni kaluppai amgrawat siagang annangkasi.


Mayang niak liburna siminggu, appikkirikmi apa bajik nagaukang anne ka tenaja pakgaukang ri sikolanna. Attalipongmi siagang Risa kua ambae mange akbaluk-baluk ri biring aganga ammake oto. Njari mukona intu Mayang naalle sikekdek baluk-balukanna ammakna ri pasaraka nampa mange nabalukang ri biring aganga, ratena otoa nabolik. Tenapa si jang, niakmi sampulo laku baluk-balukanna, sayangna sikekdekji naerang. Njari mukona mangemi issedek akbaluk, kamma anjo tarrusuk sanggenna siminggu, loe nabalukkang, ammakna sanna’ sannang nyawana ka tena napikkiriki la loe tau ammalli. Wattunna antamakmi sikola Mayang, ammakna niak napajama sekre tau untuk akbaluk ri biring aganga, tampak biasana akbaluk Mayang siagang Risa. Sollanna tena na aklampa paballi tetapna njari akbaluk tarrusuki konjoang.


Nakke riolo lekba ka idealis appikkirik kana Indonesia jai liburuk agama na. Ngapa na anjo tau liburuka tena na mae ri tau tau na rayakangi anjo allo yaa, tau agama anjo ji bawang. Mingka akhere na kamma anne nakke ammikkiri, punna anjo liburuka tau tau na rayakan atoka tau tau agama anjo ji bawang, sinamperek kullei kacau na pakamma. Singkamma contoh na wattu ku SD, manna mamo agang ku ri kelasak ku muslim ngaseng, mingka guru kelasak 1 (sekre), 2 (rua), 4 (appa) antu tau non muslim. Jari tekamma mi anak murid na anjo tama yaa sikola mingka guru na tena na tama, jari siapa mi ang ngajara ki, nai mi erok tanggung jawab.


Niak tampa’ wisata ri Semarang baji’ na cocokki ri lampai siagang bijang ta ngaseng. Anjo ri kana Dusun semilir Semarang, tampa’ wisata yang jai karenanna, niak penginapanna, wisata kanre-kanreang na , jai tampa’ foto na sanggeng na tampa’ balanja na. Anjo Dusun semilir jarak na 30 kilometere’ battu ri Semarang. Anjo tampa’ wisata yang jai karenanna, niak penginapanna, wisata kanre-kanreang na , jai tampa’ foto na sanggeng na tampa’ balanja na. Harga tiket antama na lammoro ji ri Dusun Semilir Semarang battu ri Rp. 30.000 sanggeng na Rp. 90.000 ta’gantung ri fasilitas na ri gappayya harga na. Anne tampa' wisata na Dusun Semilir cocok mentongi ri battui keluargayya.


Niak sekre sipammanakang tallasak kamase-mase, niak anakna bikua Malin Kundang. Nasabak sanna’ kamase-masena anne manggena aklampa boya jama-jamang ri negeri maraeng nampa tala moterek memang. Wattunna lompo Malin, erok tongi lampa boya jama-jamang ri negeri maraeng. Jaimi doekna, nampa sibuntuluk tongi baine jaia doekna. Lekbakna nikka, anne Malin surang bainenna mange dongkok kappalak na battui ri kampongna. Sannang dudumi anne ammakna nacinik anakna, mingka Malin tena naakui ammakna, nakuai ri bainenna tania ammakna anjo, tau appalak-palakji. Larroi anne ammakna nalangngerek kamma anjo njari pala’ doangi nakutuki Malin anjari batu. Ri anjo alloa, langsung niak anging laccirik surang badai napanraki anjo kappalakna Malin, Malin anjari batui.


Allo raya Nyepi anne allo rayana agama Hindu, niak sekre allo nitantukang anjo Nyepia, punna natabai anjo alloa, tala niak tau kulle assuluk battu ri ballakna. Musti lalang ballak ji tarrusuk ammaca doa. Tena kulle parinra lampu todo’. Anne maknana kua siallo mo saja nibokoi katallassang ri linoa, tena mange njama, tena aklampa suluk-suluk, pokokna musti lalang ballakji bawang, kulle tongi appuasa. Anne nyepi nipakaramulai tettek lima subuh sanggenna lima subuh mukona pole. Njari 24 jang nijalani anne nyepi. Sollanna siallo bujuruk nibokoi jama-jamangta, siallo bujuruk nitahangi napsua, sollanna suci tarrusuki. Kecuali punna niak anu darurat, parallu intu iyya nitindaki liba. Tena kulle niak api unggung, senterek, lampu, siagang maraenganga pole ka tala niak tonji gakde-gakde atau aoa tassungke.


Nia harga nia nia kualitas. Na kamma tommi injo inungan kaminang kungaiyya na kucallayya. Injo kungaiyya ratei ballinna. Mingka, punna menurut tu panritayya injo kopia, nia kasiak pammajikinna mange ri sikuntu tau anginungai. Kamma bajiki untuk jantunga, najagai battalaka, nakurangi garring gollayya, bajik tongi ri otaka, na loe pole maraeng pammajikinna mange ri kalea. Kamma punna ri kalengku, punna anginunga kopi ri barikbasaka, kammai pore kalengku kuerang tuntung allo. Mingka akrupa-rupai batena tawwa anrasai kopiyya, nia todo tau mentong nangai kopiyya, na nakungi naparisi ulu atinna. Assisalai mange ri pau paunna tu panritayya angkungi bajiki appakabiji bone lalang, kammami dageng atiyya.


18 (sampulo lapang) taung maloa antumi terakhir ka aklampa liburuk siagang keluarga ku, siagang tau toangku na andik andikku todong. Jari kamma kamma anne, nakke kulle ja makkalak kale kale punna ku ciniki keluarga na agangku, atoka rampik ballaku bahkan keluarga na artis artis ka todong ri luarak antu sannaka bajikna keluarga na. Anjo ngaseng kulle erok erok na lampa siagang ngaseng, kulle kamae naerokku, atoka kulle siagang narrusuk mae na lalangi hobi na. Kamma kamma anne nakke ku cinnai mami anjo ngaseng, kana kapang pi nakke kulle kamma anjo sede. Ammak, bapak, andai na ki issengi tekamma ku kerokki na mempo ri olong na mejanga siagang ngaseng, accarita, makkalak, siagang ni sare nasihat battu ri katte tau toanga.


Yoga ri kamma anne anjari sala sekre olahraga paling na minati taua. Manna mamo biasa ni kana sebagai olahraga meditasi, Manfaat yoga tina na hanya bajik untuk kesehatan mental, mingka poeng kesehatan fisik. Yoga sebenarna iamiantu olahraga kale siagang pikkirang. Yoga menggabungkan latihan ak-nyawa, meditasi, siagang gaya gerakan ni rancang untuk assare efek relaksasi siagang mengurangi stres.
Mae ri katte beru ancoba ni kanayya olahraga Yoga, mungkin katte sikekdek bingung menentukan jenis yoga apa cocok mae ri katte. Iangaseng jenis yoga pada dasarna kulle ki na bantu anjari lebih rileks, appakalanyak ketegangan kale siagang menenangkan pikkiran. Studi menunjukkan kana Yoga kulle mengurangi rasa gelisah, stres, siagang ampabajiki suasana hati siagang kesejahteraan fisik.


Ri Mangkasarak injo kanre-kanre lompoa kamma Coto, Konro, Pallubasa, sup saudara, loei tassadia tu’balu ri sikamma suduk suduk kotayya. Nia restoran lompo di biring anrungan lompoa kamma ri Pettarani, Boulevard, ieareka Hasanuddin, nia tompa tukbalu ilalang lorong-lorong sempanga. Ri massing-massing warunga biasai natulisi areng warungna, na biasa arena injo patanna warunga iareka areng anrungan napakbalukia iareka maraeng ingka abbahasa makassar. Contonamo, Coto Daeng Sirua, Pallubasa Serigala, Konro Maminasaupa. Injo massing massing warunga nia ngaseng kalakbiang na kakurangang, nia tompa perbedaanna siagang pangnganreang maraenga. Apa pi pole ri jammang berua inne, injo pangngareang cotoa naik tongi kelasna. Injo ri Jakarta, warung cotoa sanna lompona na nabetai manna warung porea.


Faktor lain na kulle kah konsep na komputasi kuantum antu relatif ki labbi kompleks siagang komputasi klasik ka kamma kamma anne. Wattu ku ketik anne jawaban nga nakke ku pake laptop antu komputasi na klasik inji ammake bit. Punna sekre bit kulle ja na bolik salah sekre na nilai battu ri 0 sanggeng na 1 (cocok kah tena) sedangkan quibit komputer kuantum antu na manfaatkan inji konsep superposition fisika kuantum antu kulle aa na bolik labbi battu ri sekre nilai secara siagang ngaseng (0, 1, 1/2 atau -1/2). Operasi mae ri qubit todong beda ji. Punna erok ni isseng labbi lanjut tentang qubit komputer kuantum kulle ki appilajarak battu ri pakar na.


Lalang agama ta anne agama islam ka, sarringi ri gappa carita-carita na nabi ya wattu na tallasak riolo. Sikamma carita na Nabi Muhammad SAW, wattu na anggappa wahyu Al-qur'an battu ri Karaeng Allah Taala melalui Malaikat Jibril, sallo tongi na gappa anjo wahyu Al-qur'an ka sanggeng na takkumpulu sanggeng na 22 taung na lalang 30 juz. Mate na Rasulullah SAW, agang na ngaseng mi Nabi Muhammad tulisi ngasengi anjo wahyu na battu ri Karaeng Allah Taala na kulle takkumpulu anjari Al-qur'an sikamma ngaseng anne ri baca ya allo-allo na. Jai tongi perang na agang baji' na ngaseng Rasulullah SAW, na kulle ki na sareanga Al'quran siagang jai hadits na battu ri Rasulullah SAW. Sikamma tongi battu ri baine na Rasulullah SAW, anjo Siti Aisyah RA, berkat cara'de na anjari jai hadits na bolikang ki ri ummat na Rasulullah SAW sanggeng na kamma anne.


My dreamed man antu kamma kamma anne anjari burakne ku siagang bapak battu ri anak anak ku. Lekba na perjuangan pelik siagang lakbua, katte kulle maki battu ri happy ending nga anne. Nakke mi bayuang ka rua na antu sangin na sakbu anjari the first one and only love na bede uwuwuwuw. 20 taung mi baku isseng ki, siagang 14 taung ri lalang na katte ni labbussi wattu ta siagang narrusuk, ni bagei suka duka ta siagang ni bangung ngi kehidupan ta sipakrua siagang. We still keep falling in love to each other, day by day.. Manna mamo nano nano ii siagang pasang surut na todong sannak jai na iyaa, kulle kapang allo allo.


Anjo penuliska nassami parallui laptop untuk najama jama-jamangna. Nipakaramula akboya ide cocoka la natulisik. Biasana anjo penuliska niak massing-massing carana antekamma batena kulle guppa ide. Parallui pole wattu punna annulisiki taua, tena kulle silalonna. Wattu naparallua sekre penulis tena singkamma siagang penulis maraenga. Niak rolo’ kamma anu nacoret-coretji biasa sollanna guppai ide nampa natulisikmi lalang ri laptopna, biasa todo’ niak penulis akkarena game ngi rolo’ atau cicciniki pilleng atau pilangngeri kelong ri laptopna nampa guppai ide. Nabolikmi ngaseng asselek tulisanna lalang ri laptopna, anjomi laptop anjari salah sekre pakakkasak parallu najagai tarrusuk penuliska ka kinjo ngasengi lalang jama-jamangna towwa njari parallu naparakai.


Ri Maluku Tangnga niak tampak wisata arengna Tamparang Ora. Tanjakna singkammai tamparang Bora-Bora ri Samudra Pasifik atau tamparang Boracay ri Filipina. Nasabak tenapa kapang na loe dudu tau mange kinne, ci’nong dudui jeknekna, kulleki cinik langsungi poeng terumbu karang kassaka. Punna bangngi kulleki ciccinik bintoeng ri langika nasabak anging ri tamparang Ora kurang kinjai polusina njari kulle nicinik bajik rammanga, siagang bintoeng punna bangngi. Punna mangeki ri anne tamparanga tena nagannak punna mangetaji sekre atau ruang jang, sallopi na bajik sollanna kulle ngasengki cobai wisata jeknekna konjo. Memang iyya punna taniaki tau Maluku, la bellai nikasiak akrunganga punna erokki mange ri tamparang Ora, sanna’ bellana siagang pasti mangngangki, mingka punna battumaki, kicinikmi anjo tamparanga, lannyak memangji anjo mangnganga.


Anne beru-berua, Sulawesi Selatan na tambai ato na baji’ki anjo tampa wisata pantai na. Tampa’ anjo arenna Wisata Pantai Tope jawa. Apa baji’ na anjo tampa’ wisata na ? sikkamma pantai lainna, anne Pantai Tope Jawa niak hamparan pasiri’ na jai na luas tongi laut na. Anne pantai na niakki garis la’bu pantai na sila’bu 800 metere. Anjari luasa ki punna rinne ki akkrena je’ne. Kawasan pantai Tope Jawa anne baji’ ki punna erokki akkarena je’ne. Ka je’ne lautna tenang ji anjari aman ri ana’-ana’ ka. Tetap tongki tutu ri je’ne laut na ka tena ri issengi alam ka. Selain niak laut na niak poe jai fasilitas na sikamma balla panggung ato baruga. Anne Baruga na ri pare’ ka biasana niak tau tena ji na erok akkarena je’ne erokji na nikmati pemandanganna laut na. Kulle tongki assewa perahu mange ri tangnga na laut ka. Perahu di rinre ri sewa perahu tradisional arenna Balolang.


Awalak na nakke ragu ka Eden erok ni karenai ri babak pertama, mingka dugaan ku nakke salah ii. Iyaa ni karenai ri babak walak. Tena ku ammari rinjo, nakke ak sorak sorak ka sannak bahagia ku (Pammopporanga riolo anjo kodong ABG Labil inji ka hahaha). Anne foto ku lekba na selesai mi pertandingan nga, isseng nai areng na nakke ku kalupai mempoi pas ri rampik ku. Ternyata tena ku kaleng kaleng ku, niak todong anjo pendukung baine sannak heboh na singkamma heboh ku nampa kebetulan poeng mempo ri rampik ku anjo wattua. Sementara anjo pendukung lainga sannang sannang ji haha.


Biasana ajo kanreang ri bersamaanga ringaiki siagang tena rianggaiki antu nyarrangi khasna riantara kanreang maraenga. Jengkol anne kanreang indonesia jai tau anggaiki nasaba kanreang bundara'ka anne nyamangi punna ripallu kabajikang. Tena sambarangang anne jengkol riolah siagang ripallu. Jengkol bauna anne tena na nyamang siagang terasa'ki rikokko kullei anjarri langgoroki siagang tena nabau. Jengkol ripilea anjo cocoki ripare apai, punna ripaanjari lalapang jengkol mudayya cocoki. Punna ero'ki ripare semur, sambala maraengna cocoki jengkol toayya. ripake. Nampa anjo jengkolka baji'ki punna riammeki siagang je'ne berasa'ka solanna bauna jengkolka lanyyaki siagang tangkasa'ki. Namoa anne jengkol direndam siagang je'ne biasa siallo nampa nipallui solanna empukki.


Orak arik bayao basso kanreang na ngai bura’ne na ana’ku. Gampang duduji ri pare ri balla. Anjari paruruki riolo bayao na basso. Nampa polong-polongi sosis ta, polong-polongi poe lasuna kebo’, daung lasuna, golla, ce’la na saus tiram. Le’ba mi bahan-bahanmi kulle maki tumisi lasuna kebo ka sanggeng na bau’ le’ba injo panaung bayao nampa orak arikki. Panaung mi poe basso, golla, ce’la na saus tiram ka. Saraengi poe je’ne sike’de. Punna na iso mi bumbu a kulle mi ri angkat na di panaik ri panne ta, kanre mi siagang kanre kebo’ bamban di jamin assipa na anyyamangi. Nah gampangji toh silahkan ri pare di balla ta ngaseng agangku.


Ri hari raya imlekka indetikki sikumpulu siagang pammnakannga anganre hidangan jai maknana ri imlekka. Kanreang eja biasa jai ri imlekka nasaba' nalambangkan kalumanyyang siagang matua. Ea jelly sarang jangang-jangaga anne inungang assai kaccinikang ri imlekka. Bahan-bahanna anne agar-agarak bubbu anrasa leci, lengkeng ri kalenga, jus anrasa lece, es batu serut siagang leko' mint. Makase're anne jellya ripallui rodong ri komporka sangenna mendidih nampa ricamporoki pewarna kanreang eja, ribiarkangi sanggena terasa'. Nampa anne jelia riserutki ammake serutan blewahya. Makarua ripassadiangi galasi sajia, sarei es batu serut sike'dena, nampa nisarei jellya. Makatallu rituangi jus lecia nampa ripacantikki siagang leko mint. Es jelly sarang jangang-janganga kullemi ripatrala siagang anjari inungang segar ri imlekka.


Menurut na pendapat ku nakke anjo wajar ki kah manusia memang na punnai kecenderungan erok ni langngerek siagang erok ni hormati siagang maraenga poeng, mingka anjo taua na punnai todong kecenderungan tena na erok introfeksi kaleng na, sombongi sipak na atokah na anggap ki kaleng na paling cocok mo, singkamma mi antu tau tau na ngai na nasehati ceramahi tau maraeng nga singkamma tokoh negara, toko agama, tokoh adat, tokoh masyarakat, guru / dosen, bahkan pembaca na tulisan anne singkamma nakke. Iyaa erok na anggap kaleng na cocok mingka jarangi na intropeksi kaleng na. Sikedde tips battu ri nakke singkamma anne.


Bahan na a’pare Onde-onde anjo bahan kulit na tepung ketan kebo, 50 gr kentang, 65 gram golla kebo alusu na 75 gram biji wijen. se’re kukuski kacang ijo na siagang 30 menit. Nampa panaik ri panne. Cara rua sareangi golla kebo’, daun pandan, ce’la na santan ri kacang ijo a. Pallui anjo kacang ijo sanggeng na gantala kulle ri gulung. Cara tallu a’pare kulit onde-onde na , campurki ngaseng tepung ketan kebo, kentang na golla kebo siagang ce’la, nampa adukki. sanggara mi anjo onde-onde a ri minyak tena na bambang dudu. Aduk-aduki sampena lompo anjo onde-onde a nampa kulle mi ri pantama ri panne punna le’bami ri sanggara.


Tumisi cuciwis saos tude anne nyamangi nipare patambaang kanreang allo gampangi ripare.Tena na sallo anne appare tumisi cuciwis saos tudea, punna na jai waktu ri alloa anne kulle anjari pasambaeng gangang maraeng sokalaki siagang salloi ripare. Bahang anne kanreanga nia cuciwis, basso, sitangga lasuna kebo', sitangga lasuna bombay, rua sindru saus tude, je'ne siagang minyak. batena anne ripare, ripolongi rodo cuciwiska, nampa tumiski lasuna bombay siagang kebo, nampa pantama'ki bassoa ri campuru' ki sanggenna bau. Nampa ripantamaki cuciwis, golla, siagang je'ne campuruki poe sanggena a'tinoki. Nampa riangaka'ki mae ri pannea, cocoki anne kanreanga ripare anak koska siagang ibu kantoroka tena najai wattuna apallu.


Liburuk musim bambang ri taung maloa nakke lamppa jappa jappa ri tampak na agang ku antu mantanga ri daerah timborang Jerman, ri Kota Munich (München) areng na negara bagian Bavaria (Bayern), antu anjari sala sekre kota metropolitan paling lompo ri Jerman. Lalang ku tallung asso rinjo, nakke siagang agang ku lama ri tampak wisata alam nikana tamparang Eibsee, tampakna kurang labbi 100 km battu ri pusat kotana Munich siagang niak ri kota Garmisch – Partenkirchen. Napakamma niak pambangunan katte parallu wattu 2.5 sanggeng na 3 jam mae ri anjo tamparanga. Anjo poeng, kah battuka wattu liburuk musim bambang, tampak wisata panno ngasengi ri tau erok tong jappa jappa.


Mingka ri sese maraenga, punna tassungke inne wisata bulaeng taccokoa, lanabajiki tongi pangguppanna injo masarakak mantang ri sese na inne tampaka. Anu nassami punna injo ekonomiyya iareka doeka tapputaraki ri tutakbalaka tau. Punna tassiaraki informasiyya, naloe tubattu. Injomi masarakak bania ri tampa wisatayya langguppa bajik bajik, na naik tommo pole taraf tallasakna. Ri kammanami inne pammarentah parallu antama tama angngatoroki na kulle nadamaikan inne rua masalayya. Appasidia infrastruktur kamma pakrakpungan loro na wese, kammami pole na appare aturang tegas mange ri palakba sollana na tea napelakki lorong na sambarang na na katutui injo lingkunga. Pole injo masarakak niasare pappissengan passala tikamma anjari patanna balla injo jagai ballana baji baji.


Carita sarringa ri langngere ri tallasak ta biasa na anne wattu na ca'di inji Rasulullah SAW. Battu na ca'di ri asuh i ri ummu halimah, ammak passusu na sanggeng na limang taung. Anjo mi nabi Muhammad SAW, tena na sallo ammak na Siti Aminah ri masa ca'di na. Ka ammak na Siti Aminah matei ri umuru na Nabi Muhammad SAW ri umuru annang taung. Anjo mi takdir na battu ri Karaeng Allah Taala ri Rasulullah SAW, na tena na niak dosa na battu ri totoa na. Ka mangge na poe mate mi sebelum na inji lassu Rasulullah SAW ri linoa.


Kisah Nabi Isa as iamiantu sekre kisa paling lengkap ni carita lalang ri Al-quran. Terutama carita kamateanna sanggeng na kabattuanna ri linioa ri akhir zaman anjari penuh tanda tanya lompo. Sipakrua tau lalang pikkiranna angkana kamatean niaka terjadi ri Nabi Isa iami antu Kamatean pada umumna, ni salib siagang sipakrua maraeng akkana jasad siagang roh na niangka ri Allah SWT (lalang keadaan attallasak). Carita kalassukang Nabi Isa as na caritakan Alla SWT lalang ri Al-quran, iami antu surah Maryam ayat 19:16 sanggengna 19:40, lalang anne ri kurangan Allah SWT anjelaskan antekamma situasi kalassukanna Nabi Isa as, ri wattunna ammakna Maryam siagang tabah na sakbarak anghadapi kaumna antudui siangan anghina sabak niak na anne bejak-bejak na.


Erokki lakbu umurukta siagang gassing manna toa maki? Rahasiana intu paralluki olahraga allo allo. Kulleki pabiasa kalengta akjappa bangkeng ka anjo gampangji nigaukang mingka jai dudu kabajikanna, salah sekrena iamintu kullei napanaung resiko ammoterang manna rungka kijaki, atau nasa’buk taua lakbu umurukta. Tantumi iyya parallu tongi nidukung surang angnganre kanre-kanreang bajika, jai manpaatna ri kalea. Kulle jaki pasadia wattunta lalang siallo untuk olahraga manna mamo sinampe duduji yang oenting akgioki kalengta, bajik pole punna sanggenna assuluk songokta. WHO narekomendasikangi kua tau lompoa umuruk 18 sanggenna 65 taung bajiki punna akgiok kalengna atau olahraga 150-300 menit lalang siminggu sollanna bajiki kalea bajiki pakkasiaka bajiki katallasangta ngaseng.


Khutbah juma iamiantu sala sekre rangkaian yang parallu ni gaukang lalang pelaksanaan sambayang jumat. Khuthbah lalang sambayang jumat anne terdiri rua khutbah, ni passisakla antar kerua na siagang accidong antara rua khutbah. Ri wattunna khatib niakmi naik ri mimbarak, para jamaah ni wajibkan appilang-ngeri khutbah siagang ni larang accarita sala punna pakaramulami khutbah anjo khatib. Nah antekamma hukumann punna niak akkarena Hp lalangna sementara khutbah  jumat ? imam syafii berpendapat appilangngeri khutbah anne hukumna sunnah, tania wajib. Mingka ia memakruhkan niakna carita ri wattunna khutbah sedang berlangsung. Makruh battuanna iamiantu makruh accarita bajik-bajik. Misalna accarita ampabattuang tau buta eroka assambayang makruh ambali barisallang, makruh anyarang urang ri sampikta eroka ni kokko olok-olok, salain anne maka tena ni pakbieng apalagi akkarena Hp.


Lalang na surah Al-Fiil niak pasukan Gajah erok serangi kota Makkah. Le’ba na mi itu lassu mi Nabi Muhammad SAW ri kana ri taung Gajah. Ammak Nabi Muhammad arenna Aminah. Lassu na Nabi Muhammad SAW ri bangngi na allo sanneng, 12 Rabiul Awala’ taung Gajah ato ri tanggala 20 April 520 Masehi. Lalang kitab Al-qur’an ri pawwangi ri Surah Yunus ayat 58 “Akkana ki, siagang Anugerah na Allah SWT na rahma’ Na (Nabi Muhammad SAW) akkuleki ngaseng sambut sannang ji. Nabi Muhammad SAW lassu lalang keadaanna ana’ kukang.  Ka manggena Abdullah matemi wattuna ri tianang 3 bulang. Anne Nabi akhiri’ ri sarei areng Muhammad ri dato’ na, Abdul Muthalib.


Punna na ngai garring tulang-tulang ta poe kullei na kurangi garring na punna ri ngai nganre tagalea. Niak vitamin A, vitamin B, vitamin B2, vitamin C na mineral jai pa’kasia na. Baji’ ki ri kaleng ta kulle na jaga kesehatan na mata ta na jaga tensi na darah ta poe na jai kasia’ lainna. Riolo sanggeng na kamma-kamma anne anjo tau a na pawwangi Tagalae gangang arto rappo-rappo anjari pasi’bajiang ji. Riolo sanggeng na kamma-kamma anne anjo tau a na pawwangi Tagalae gangang arto rappo-rappo anjari pasi’bajiang ji. Akhirna anjo pengadilan ka a’pare keputusan anjo tagalea anjari rappo-rappo ka gangang lalang kanreanga jai ri pare’ anjari bahan pangan.


Nai tena ngisseng anjo kanre sanggara? Hampir tau ngaseng na ngai anne kanre sanggara ka. Gampang tonji ri pare’ ka bahan-bahanna niak ji ri dapurka. Sikamma lasuna eja, lasunu kebo, lada eja, lada lompo na ce’la. Nampa injo bahan-bahan ngaseng ‘ku tumbuki nampa ku alusi. Le’ba injo ku tumisi ki riolo ngaseng bumbu alus ka sumpaeng punna kecoklatanmi ku panaung mi kanre kebo ku, nampa ku campur ngaseng siagang bumbuna. Kulle poe ku saraeng gangang kamma toge na wortel ri kanre sanggara ku. Punna le’ba mi ku sanggara ngaseng tunu mi kanre sanggaraku ku panaungmi ri panne ku sareang tommi karoppo namma assipa.


Wattuku SD hp ku anjo merek china inji, ku kaluppai tommi poe apa merek na ka sallo mi. Anjo poe hp ya sanggeng ku SMP ri pake ji angngirim SMS ato a'telepong sa'ra. Attambah na taung ri SMK ku jai ri kana Hp cara'de. Manna hp android sikamma Samsung niak tommi BBM na. Jai tommi merek hp android sikamma Oppo, Xiaomi, Vivo, Realme na jai poe lainna. Kulle mi ri pare' akkarena media sosial sikamma Instagram, Facebook, Twitter, TikTok sanggeng na YouTube. Padahalna riolo hp kulle ji ri pake erok SMS ato telepong sa'ra ji. Anne kamma-kamma ya kulle tomma ki ri kanna video call.


Akkarena a'raga bola jai pakarena na ri seluruh linoa. Utama na pakarena na bura'ne. Ka jai klub lompo ammenteng toa mi umuru' na sikamma MU, Barcelona, Argentina ato jai poe lainna. Punna klub lompo ri Indonesia toa anjo niak PSM, ammenteng ri taung 1915 sebelum na ji merdeka Indonesia. Niak poe klub toa lainna sikamma, Persija, Persebaya, Persib, na klub toa lainna. Punna klub bola beru-berua niak RANS Nusantara Fc. Patanna Raffi Ahmad anjo artis lompoa. Ka anjo poe Raffi Ahmad siagang ana' na Rafathar na ngai poe akkarena bola battu na ji ngaseng ca'di anggeng na kamma-kamma anne. Niak tommi klub na kale-kale.


Food scientist iareka tau natelitia bahang kanreang eroka nipanjari kanreang beru. Njari tau anjamayya sebagai food scientist parallui loe idena, ka tugasna mentodo apparek kanre-kanreang beru. Punna erokki anjari food scientist kulleki angngalle jurusang food science. Punna ri Indonesia sakbukanna iamintu jurusang teknologi pangan. Punna nipilei anjo jurusanga, nipilajari iya ngaseng tentang kanreang siagang perubahang bahang baku kanreanga anjari bahang sitangnga njari atau bahang anjari. Anjo ngaseng proseska sollanna kulle niak asselekna bahang kanreang lakbi bajika, lakbi tahangi, nyamang siagang loe kabajikanna ri kalea. Loe tau lulusuk battu ri jurusang food science anjama ri restoranga, singkammai Shin Ha-Ri, ri pilleng korea iareka judulukna business proposal. Njari punna ngaiki apparek kanre-kanreang beru, kulleki coba antama ri jurusang food science nampa anjari food scientist salla’.


Ammari battu ri jama jamangna anjari Petugas Pengendali Penerbangan, anne baine ya ammile suluk battu ri jama jamang na. Na pile anjari tau ang ngantarak kanre , eh tena nikana kana ii viralki napakamma anjo jama jamang baruna. Tena na selamana anjo jama jamanga ni cini nyamang nah nyamang tongi ri taua anjo jamai. Niak jai parekki tena na nyamang untuk iyaa sabak tena na sing kamma ngaseng taua, anjomi na kulle ammari battu anjo jama jamanga nampa lampa najama lainga anjo na ngaia. Tena ki issengi apa na battu na kulle kamma anjo, intina punna nyamangi na sakring anjomi kabajikkanna. Sukkurukna viralki poeng napakamma anjo keputusanna ammari battu jamangna sumpaeng.


Punna ningai nganrea bayao apalagi ri bari’basaka, mustipi niak anne pakakkasak elektronik sekrea,m. Arenna iareka papallu bayao otomatis. Bajiki punna niak pakakkasak kammayya anne ri ballakta nasabak kulle ki atorok antekamma erokta tiknokna anne bayaota, libai pole tiknok. Misalna, punna erokki apparek batao sitangnga tiknok, artina tena na tiknok dudu toh, pantamak maki jeknek 40 ml antamak lalang ri anne pakakkasak papallu bayao. Maraenganna injo, kulleki apparek sanggenna annang bayao silalonna. Njari anne sanna’ cocokna tau angngaia bayao tiknok sitangnga atau bayao tiknok dudua, tenamo pole nitayangngi tiknok ka otomatisji tena akrinra punna tiknokmi bayaonta. Mingka punna erokki ammalli, paralluki issengi rolo’ siapa daya napake, bajikji pakakkasaka atau tena, siagang ballinna ningaiji atau tena.


Inne lagu na Anging Mammiri ri pare' kira-kira taung 1940-ang. Inne lagua ri alle battu ri Lontara' Kelong, Injo kamma tulisan karya sastra yang ri bua' lagu. Inne Lontara Kelong umumna masih ri hapala segang tau' gasseng secara turung terumung segang bonena pappaseng. Lirik kelong na sike’de kamma anne “Anging mamiri ku pasang Pitujui tontonganna Tusaroa takkan lupa, Batumi anging mamiri Anging ngerang dinging-dinging Namalontang saribuku.” Anging Mammiri battu ri Sulawesi Selatan ri pasegang Tari Pakkarena battu ri makassara. Ri alle battu Jurnal Universitas Negeri Makassar yang juduluna "Perancangan Media Pengenalan Filosofi Lagu Anging Mamiru", ri kanai anne lagu Anging Mamiri ri pare' segang Borra Daeng Ngirate. Inne lagua ri pare' kira-kira taung 1940-ang.


Lemo anne rappo jai tau anggaiki nasaba' passangalinna jai vitamin c na, rasa te'ne siagang kaccina tong anjari candui. Biasana ritenana angganre rappo lemoa, katte amulai rodong ripappara'ki siagang ripela'ki kulitna. Padahal anne kulitna lemoa jai kasia'na sangkamma isinna lemoa tenapa jai tau angissengi. Kulit emoa jai nutrisi wajikna ri kalenga, daripada ripela'ki, bajikangang ripake tongi. Kulit lemoa tong kale-kale sallomi ripake anjari bahan aktif ri jaina apparekkang pa'balle tradisonalka. Fakta pa'bangkana anne kulit lemoa nia' kasia'na appa kali bella labbi tinggi mingka rappo lemoa.Anne kulit lemoa kullei najagai ri garring jantunga siagang kolesterolka. Kulit lemoa kulle tongi napanaung battala' kalea.


Harga siagang spesifikasi na antu apparek ka nakke anne baribbasak ka misuh misuh ballisik. Kamae poeng niak warna bolong na, tambah ballisik ma. Nakke kamma kamma anne kulle ni kana krisis tabungan niak erok ni biayai antu harusuki rampung sebentar mami. Nakke todong tau sekke ka punna erok pasuluk doek jai jai. Fyi nakke ku pake hape redmi note 9 antu memori na 6 / 128 riolo kuballi 2.6 juta anjo poeng harusuk PO 2 allo. Nampa anjo ni gappai warna polar white antu ni cinik singkamma iphone 5c nampa sannak (pammopporanga) ni cinik plasticky. Yahh niak harga niak kualitas toh.


Punna nakke harusuk ka cinta jamang jamang ku rong nampai kulle ka nyamang punna ku ngai mi antu manna erok tekamma rompa na tatta mi nakke erok ja handle ki, mingka punna tena ku ngai yaa lekba mo ibarat kana kana antu ni suroh ja ak print sekre lembarak kertasak mingka mangngang ka singkamma beru beru batut kaliling lapangan sepak bola. Ka rua circle na ri kantorok yaa punna circle na bajik ji nyamang ji Insya Allah kulle ja betah mingka punna toxic hadehh mangngang. Niak antu toxic na ngai caritai taua ri boko na, anne bajik inji mingka punna nakke kah kamae kamae biasa na jari na ngai gossip.


Zuppa sop jangang ri bosia kamma anne anjari piliang kabajikang. sop bambang kantala anne ricampuruki gangang sagang puff pastry karring anne cocoki rikanre ri wattunna bosi-bosia. Jai tau anggai anne zuppa sop manna anak-anaka siagang tau toayya. Zuppa sop anne samarakna kacinikang ri acara pangantinga tapi akulle tonji ripare ri ballaka. Kulle rinaka tenaja na sessa dipare sagang diboya bahanna. Bahanna zuppa sopka anne kaldu jangang, wortel, lekok sop, lasuna kebo,je'ne, marica le'leng, tarigu, mantega sagang rampa-rampa cella, golla kassi, marica, siagang pala bu'bu. Bobe zuppa sopka ammake sitangga rappo lasuna bombai, sosis jangang, puff pastry, talloro, kacang polong, siagang langga kebo


Anne Nabi Yaqub iareka anak buru’nena Nabi Ishaq, cucunna todo’ Nabi Ibrahim. Nabi Yaqub nisareangi 12 anak buru’ne gammarak. Karaengata’ala nasa’buki iya ngaseng Asbath (keturunanna Yaqub). Nabi Yaqub naajaraki anne anakna ngaseng anj bajik-bajika. Jai biasa napauangi anak-anakna. Tala lekbaki napamaraeng towwa, napa singkamma ngasengji anakna. Salah sekre anakna Nabi Yaqub iareka Yusuf sallanga angguppa todo’ barakka’ nampa ni engka todo’ anjari Nabi. Manna mamo niak sanna’ jaina doekna, hartana, Nabi Yaqub sanging napaka singkamma tarrusuki anakna ngaseng. Annemi wattunna aklampa Nabi Yaqub mange na ewa Karaeng Saljam loea pappinawanganna dende mingka ammetaji Nabi Yaqub nasabak niak Karaengata'ala ri bokoanna njari tena na mallak.


Basket kulle tongi na jai'i karenanna basket ta na panjari salewangang kale ta. Basket poe anjari ekstrakulikuler terkenal ri sikola ya ka punna jago ki akkarena Basket jai tau ngai accini ki na kulle ki anjari tau terkenal ri sikola ya. Basket kulle anjari tampa' ri pasulu hoby a, minat na bakat siswayya. Utama na ri bidang a'raga limang. Tena ji na kulle ri pasulu hoby, minat na bakat siswayya ji, kulle poe anjari pa'binayyan prestasi ri bidang non akademik ri a'raga. Basket poe tampa' ja erok a'pare prestasi non akademik, na kulle poe na panjari tinggi kalea na baji'ki poe psikis ka.


Jai tau nasawalakmi olahraga ka tala niak kaerokanna. Padahal lalang siallo anjo paralluki olahraga paling sikekdek tallu pulo menit. Niak sekre olahraga gamoang dudu kigaukang, iareka jogging. Tenaja parallu nipasadiang punna jogging, yang penting ammakeki baju, saluaraknsiagang sapatu, kulle maki mange olahraga. Kulle ji pole kigaukang manna kemae, kulle ri kompleks ballakta ji, mingka bajikangngang punna ri lapangangki jogging. Biasa jai ji pole tau niurang njari tenaja nang ngapa punna kale-kalengta. Mingka punna tena niurang tala ngapa tonji, jaiji kulle nigaukang, kamma joggingki sambil pilangngeri kelong. Kulle todo’ joggingki sambil kiu’rangi apa la kigaukang lekbakta olahraha anne. Kulle tongi joggingki sambil apeleki ayat-ayat sucina Karaengata’ala.


Angkringan west ri semaranga anne viralki ri media sosialka. Awala'na pelayanna anne nalayani tau ammali rinjo tena nabiasa carana. Anne pelayanga abbicara ammake kana-kana kasara'ka siagang kulle tong pakakkala, sanggenna pammalia rinjo najuluki anne angkringan west singkammai karen diner versi Indonesiayya. Teai jintu pelayananna, kanreangna tong viralki nasaba' soto nabalukang napacampurrangi siagang inungan sachet rasa lemo. Awala'na anne ribalukang tena nasengaja. Awala'na nia tau mappesan soto nampa lemo nipisna la'busuki. Nasaba' eromi tattongko anjo ga'dea, tiba tiba ricamporoki siagang inungang sachet lemoa. Tena nasangka anjo menu soto ricamporo inungang lemoa viralki anjari maroa'ki anjo angkringan westka. Jai tau mae ri angkringan west sengaja nacobai anjo soto ricamporo inungan rasa lemoa.


Loe ammak ri ampik ballakku, allo-allona dangngala ulunna nasabak anakna teai nganre gangang. Batena mamo bedek na nyonyo’, mingka ngarrukji anjo anakna punna nisuroi nganre gangang. Sebenarna niakji cara sollanna anak-anaka eroki nganre gangang, biasana anjo anak-anaka tampilanna ji tala nangai, njari tea memangmi nakanre. Njari cobaki kibentuki gangangta, loe ji anjo paccetakang kanre nibalukang. Kicetaki gangangna anjari bentuk cammi’, jarang, atau maraenga, punna ga’gai bentukna pasti penasarang tongji erok nakanre. Punna pa’iki ganganga nakasiak anakta, kitambai mami golla sikekdek atau campuruki siagang keca’, ka biasa anak-anaka nangaiji keca’. Punna tala erok kijai nakanre, kiparekkangmi jus battu ri gangang, tambai susu pole, teaki paui kua gangang anjo niparek jus, pasti langsungji lakbusu na inung. Kicobami rolo’, daripada allo-allona dangngalaki ulungta.


Onde-onde terkenal ki ri Indonesia na ri luara negeri. Anjo onde-onde ri pare’ battu ri tepung terigu na tepung ketang nampa ri sanggara ki anjo luara na ri sareangi biji wijen. Niak macam-macam isi na anjo Onde-onde a, yang jai tau ngai anjo onde-onde ri pare’ battu tepung ketan na isi lalang na kacang ijo. Rasa lainna ri pare’ battu ri tepung terigu na luara na kebo’ ki , niak poe jg eja na ijo ri issengi na onde-onde gandum khas battu ri kota Mojokerto, Jawa Timur. Onde-onde punna arenna ri Indonesia. Jai poe arenna ri negera lainna. Ri daerah Cina utara ri kana matuan. Ri Malaysia onde-onde ri kana kuih bom.


Juku Lele anjo juku je’ne tawara yang jai tau ngai. Produksi budidaya na naik tarangi taung-taung na, anjo sanggeng na 5 taung , antara lainna anjo juku lele lompoi pasara’ na ri Indonesia. Juku lele ri ngai ka lu’mu ki daging na, sike’de ji tulangna, tena poe duri na nampa lammoro ki ri balli ri pasara’ ka. Battu ri sisi budaya na anjo juku lele tena na jai dudu ongkoso’ perawatanna na wattu panen na anjo juku lele a sinampe ji. Produksi na anjo juku lele sanggeng 5 taung terakhir ka ri 2004 produksi si jai 51.271 sa’bu ton. Ri 2005 produksi na ri 69.386 sa’bu ton, ri 2006 si jai 77.272 ton, ri 2007 91.735 ton, na ri 2008 si jai 108.200 ton.


ri kalakbusangna taung 2022 anne maeki ni massing anciniki kalengta apakah anne taunga katte allaloi dengan hal-hal penuh kabajikang, appanaik ketakwaan siagang amala ibadah ta. Apakah anne taunga hubunganta mae ri tau ambani ta semakin bajik iareka kabalikanna. Kamma tong hubunganta mae ri Karaeng Allah SWT. Anne taunga, sikurami loe na katte ampabalanja harta ta mae ri akrungang kabajikan? Iareka katte hanya assolong lalang keserakaan siagang nafsu ang-ngondang lino tanpa tena ni takgiok atingta untuk ampasidakka dallek ta niaka ni guppa. Caramah ri anne jumat katib akkiok mae ri iangaseng jamaah sambayang juma niaka hadere untuk senantiasa ang-ngukrangi Allah SWT siagang appang-gaukang baji.


Anne mi contoh na macam macam mode na biasa naka ri mesin cuci. Anjo delicates nakke ku pake ak sassa gorden tipisik, selendang, bahang gampanga kakka. Punna sensitif plus antu ni pake assassak kebaya antu gampanga melar siagang serat na gampang putusuk. Punna ni bissai kain sekelas sutra todong putaraki mae ri mode silk. Jari tena niak alasan mo anjo assassak ammake mesin antu sebenar na tena na bersing singkamma ammake limang. Apa ni pare punna mesin cuci punna ni jama inji anjo kucek kucek ka ammake limang ta? Anjo singkamma ji katte mi permudahi anjo jamang jamang na mesin cucia, teai mesin cuci permudahi jamang jamang ta.


Idul Fitri 1 Syawal ri tentukangi ri kelender Hijriah teai kelender Masehi anjomi taung-taung allo raya Puasa na bedai tanggala na. Sikamma poe Hari allo Idul Fitri beda-bedai tau na tentukan 1 Syawal na anjari niak se’ke’de tau bedai Allo Raya Idul Fitri na ri tanggala Masehi. Idul Fitri ri rayakan le’ba na umat Islam na gaukang Puasa 30 allo. Idul Fitri anjo ri pare’ ki siagang Nabi Muhammad SAW. Na kana tradisia a’tantu, anne festival ri mulai ri kota Madinah le’ba na Nabi Muhammad hijrah battu ri kota Makkah. Anas, se’re tau agang na anjo Nabi Muhammad na kana ri Allah SWT.


Oleh-oleh battu ri Mangkasara' salah se're na niak kanrejawa jalangkote. Anjo jalangkote kanreang gorengang khas battu ri Sulawesi Selatan. Erokki sikamma bentuk na pastel, isi lalang na poe hampir ji sikamma. Niak isi na mie, bihung, wortel na kentang biasa na. Tapi niak beda na anjo jalangkote ri kanre siagang lombok encere ri pantama ri lalang na nampa ri kanrei. Nyamangi kasia'na ri banding anjo pastel ka. Ka pastel biasana ri kanre ri lombok biji ji, beda kasia' na. Jalangkote paling terkenal ri Mangkasara niak Jalangkote lasinrang. Anjo jalangkote puluhan taungmi a'balu, biasa na ri pare' oleh-oleh tau erok lampa ri luara kota ya.


Punna erokki mange liburang ri Yangin, Myanmar, tea laloki laloi Shwedagon Pagoda iareka salah sekre kuilik Buddha paling gammarak ri linoa. Antekamma na tena anne kuilika umurukna sikura sakbu taungmi nampa nilapisi bulaeng sikura sakbu batang siagang berliang. Niak pole ta’bolik sagang tuju u’ Buddha sakralka. Tania anjoji bawang, stupa ri bageang rawa nipareki battu ri 8.688 batang bulaeng. Nitambai pole 13.153 batang ri stupa bageang ratea. Ri cappakna anne pagodayya niak 5.448 batu berliang, 2.317 batu ruby, 1.065 lonceng bulaeng, siagang sekre berliang 76 kara’na iareka anjari titik paling tinggina Shwedagon Pagoda. Punna erokki antamak, mustiki lappasaki sapatunta rolo’ sebelumna ki onjok bangkengta ri pakkekbuk antamaka. Teaki todo’ kaluppai ammake pakeang tattongkoka kalengta.


Idul adaha iamiantu sebuah allona Islam. Ri anne alloa ni peringati peristiwa kuruban iami antu ri wattunna Nabi Ibrahim (Abraham), niaka assadia untuk mengorbankan anak burakne na Ismail untuk karaeng Allah SWT, erok mengorbankan anak buraknena Ismail, kemudian ni sambei battu ri Allah SWT siagang bembe. Ri allo paklappassang anne, Ummat Islam akkumpuluk ri barikbasak siagang melakukan sambayang idul adaha appada-pada ri tampak luarak singkamma lapangan na masigik. Punna lekbakmi assambayang ni lakukanmi panyamballeang olo-olo kuruban untuk amparingati parentahna Allah SWT mae ri Nabi Ibrahim untuk anyamballe bembe sebagai sambeangna anakna. Allo paklakpassang idul adaha jatu ri tanggalak 10 bulan Dzulhijjah, allo anne parasis 70 allongna ri lekbakna ni laksanakan paklappassang lompo Idul Fitri.


Pullman Thamrin Jakarta, battu lokasina antu niaka ri Bundaran Hotel Indonesia. Fasilitas na ri lalang anne hotelek ka sangin fasilitas na pannoi mi apa apa ni kerokki punna erokki mantang rinne, mingka sayangna kamarakna tena na singkamma loarak na kamarak ri hotelek bintang 5 lainga, mingka nyamang ji tawwa. Paling ku ngai antu All Day Dining Restaurant na, Sana-Sini, pokokna bajiki dehh. The Avanya Beach Resort Bali, tampak na bajiki, suasana na santai siagang sannang ni sakring. Aminities siagang kaparluanna tamu na paling bajik lekbaka ku coba. Harga na poeng cocoki siagang fasilitas na nyamanna ni sakring salama mantang ki rinne.


Nakke sanna ku ngai na angnganre juku lele bakara ri balla kanre seafood ki ri rampi na ballaku. Biasa na mange ka angnganre siagang anak na bura'ne ku. Punna bura'ne ku na ngai juku nila sanggara ka. Ka tena na ngai juku lele ya bura'ne ku. Punna angnganre juku maraenga erok ji. Nakke ngaseng na ji juku ku ngai, ka nyamang ngaseng ji kasia'na. Ku ngai tongi angnganre doang sanggara ka nakke, nampa bura'ne ku tena dudu na erok anganganre doang, ka na kana tena na nyamang kasia' na bede ri kanre. Katala tongi biasa na bura'ne ku punna le'ba ki angnganre doang. Anjo mi juku ji na jangang na kanre.


Barang kana manggena I Taruk, appattujuangko, burak-buraknekontu nuklampa a’boya panngassengang. Mangeko boyai keruk ri rappodidia, sabang ri katingaloa, rikbak ta'lea, tulia tamammoterang. Apa na anjo beng banngia apparurumi, ebarak katte kamma-kamma anne kira-kira kapang assamha-sarnhayang hajjak. Jari i lajang tinro beng, niakmo sekre tau toa anjo nacinik i lalang tinro. Anjo tau roaya mangei ri Taruk Mallintotokeng angkana antu pakrisiknu kuissengi. Jari nakanamo anjo beng tau toaya. Kamma-karnma anne punna erokko anggappai anjo nukaerokia, akjappako sajappa-jappanu anraik teako aklekko-lekkoi tuli manrai’nu, nasabak niak antu nakana i yaya Pi!isik Mata Kananna Alloa. Anjoremmintu ni.kana keruk ri rappo didia, sahang ri katingaloa, rikbak taklea, tulia tarnammoterang.


Sekre parallu nigaukang punna rugi bisnista, pakaramulaki apparek perencanaang keuangang siagang ki rekeng-rekengi sikura ngaseng inrangta. Kamma punna niak intangta sibilangngang juta. Kinawa-nawai sikura doekta nampa kirekengi sikura taung kulle kilunasi anjo inrangta. Kamma punna lima bilangngang sakbu, kulleki kumpuluki lima oulo sakbu lalang sibulang. Paralluki komitmeng sollanna kulle kibayarak anjo inrangta sanggenna lunas. Anjo rugia, biasa pakaramulana tau sukseska, njari teaki tallang dudu ri padodonganga, pauangi kalengta kua kulle jaki ambangungi issedek anne bisnista, komitmengki nampa fokuski ri anjo bisnista, punna kigaukangi anjo ngaseng, kulle anjari sanna’ suksesna anne bisnista, jai paballita, gampangki balukkangi apa nibalukkang, njari loe tongi sawalakta.


Jai antu apa apa kulle katte ni parek barak kulle ni redakan anjo stress ka siagang ni refreshingi moterek anjo pikiran ya. Anjo paling biasa antu mi cinik cinik ki pelleng. Mingka memang kadang katte harusuk ni reduce stress ta siagang wattu singkat ka antu. Anjo paling gampanga mae ri nakka kulle antu kelong kelonga. Kulle sambil akkarena gitar atokah karaoke ri Youtube. Selain na anjo nakke todong tak biasa ma gambarak. Gambarak anjo nakke ku parek ka biasa na abstrak ki siagang erok erok ku ji. Anne terbukti kulle ku redakan stress ku nakke lalang wattu singkat siagang anjo sumpaeng ku parek ka.


Wattuku mange ri Sulawesi Tenggara niak tampa’ wisata na tena pi tau jai issengi ka susai ri gappai anjomi ga’ga na alam na kulle ji ri jaga baji’-baji’. Anjo tampa’ wisata na arenna Danau biru. Nakke na tallu agangku mange ri Sulawesi Tenggara tena na ku sia-siakangi mange ri inne tampa wisata Danau biru a. Sanggenna tallu jam maki ri jappayya battu ri tangngah kota. Akhirna sampai maki ri inne Danau Biru a. Anjari ri parkir ki riolo oto a nampa jappa bangke maki ri arah na mange ri Danau Biru a. Anne anjari pengalaman se’reng ku na agangku ngaseng mange ri Sulawesi ka tena niak battu ri kita battu ri Sulawesi.


Presiden Joko Widodo secara resmi na tongko penyelenggaraan ajang olahraga ASEAN Para Games Xl taung 2022 (APG 2022) ri stadion Manahan, Surakarta Jawa Tengah, Sabtu (06/08/2020) ri bangngia. Lalang kompetisi olahraga para atlet difabel iangasengna se-ASEAN niaka berlangsung semenjak tanggalak 30 Juli anjo, Indonesia berhasilik anjari juara umum siagang raihan 175 medali emas, 144 medali perak, 106 medali perunggu.
“Assuluk sebagai juara umum siagang perolehan 175 medali emas, 144 medali perak, siagang 106 medali perunggu, siagang total iangasengna medali na gappa kontingen Indonesia iamiantu 425 medali”, kanangna Mentri Pemuda dan Olahraga (Menpora) Zainuddin Amali lalang laporanna.
Kegiatan lalang tema “Striving For Equality” anne, kana Menpora, na pinawang singloe 1.907 tau, niaka terdiri ri 1.248 atlet siagang 659 ofisial battu ri 11 negara ASEAN.


Ri tanggala 10 November 2022 niak anggota TNI mantung ri tinggi na 1.600 bangkeng. Anjo anggota TNI Angkatang Udarayya anggappai bala wattu na mantung payung ri Bandung, Jawa Barat. Erokki ri operasi tulang bangkeng patah na anne bangngia. Ri kanai anjo anggota TNI sadar ji nampa stabil na erok ri operasi bangkeng na inta. Na kana Gunawan, Kapen Kopasgat, anjo prajurit na ri rujukki ri balla garring lain ri RS Salamun battu ri RS Sentosa Bandung Central, jappa Kebon Jati. Na kana ri timbangi korban ri baliki battu ri dottoro Spesalis na korban ka. Anne kamma-kamma ya anjo anggota TNI a le'ba ka mantung battu ri mantung payung baji' mi bangkeng na kulle mi a'jappa sike'de.


Punna niak rejeki ta la'bi, kulle ki rajeng-raheng assadakkah ri tau juja ya. Apa poe ri anak yatim ka ri sareang sadakkah, sanna jai pahala na ri gappa. Punna jai rejeki ta poe, tea ki malla erok assadakkah ri tau maraenga, ka Allah Taala na janji ki na tambahkan harta ta punna rajeng ki assadakkah. Manna mamo sike'de yang penting na ikhlas jaki erok a'bagi rejeki ta. Paling baji' anjo limanga ri rate daripada limanga ri rawa. Anjari baji'kangi assareang ki rejeki daripada annarima ki ri ajaran na agama ta. Jai tommi pahala ta punna assadakkah ki rajeng-rajeng ri tau juja ya poe, kulle ki na doakang baji' baji ka.


Nakana John L esposito lalang Ensiklopedi Oxford, Muhammad Shallahu Alaihi Wassallam antu mi Nabi siagang Rasul Allah Subhanahu Wata’ala antu lekba mo na parinra poeng salah sekre na peradaban paling lompo ri linoa. Tena ni heran punna Michael H Hart lalang bok na “The 100” na sarei Nabi Muhammad Shallalahu Alaihi Wassallam anjari tokoh paling berpengaruh salalang na sejarah na taua ri lino aa. Iyaaa mi sekre sekre na tau kulle na gappa anjo kesuksesan luarak biasa na, bajik lalang hal agama atoka duniawi, nakana Hart. Muhammad Shallallahu Ailihi Wassallam tena ni isseng bawang ji anjari pemimpin umat islam, mingka beliau todong ni isseng anjari tau negarawan teragung, hakim teradil, pedagang terjujur, pemimpin militer terhebat siagang pejuag pemanusiaan tergigih.


Ri Mangkasara' niak arenna Coto mangkasara. Nai tau tena issengi anne Coto Mangkasara' ka punna mangei ri Sulawesi Selatan. Tau ri luara Sulawesi poe jai mi issengi anne Coto Mangkasara ka. Erok ji sikamma soto, isi lalang na niak kuah na daging. Tapi beda na kuah na Coto Mangkasara' ka cok'la' ki warna na. Nampa ri kuah na a'pake ki bahang kacang ri tumbuk alusu'. Coto poe selaing daging na jerong isi na, ri kanre tongi siagag ketupa' na burasa. Sikammai lontong punna ri Jawa. Kullei ri tambai lombok na limo kacci nampa tambah annyamngi Coto mangkasara ka ri kanre.


Iyaa na isseng ji kana nakke tena ku erok bunting tippa tippak, anjo wattua umuruk ku 24 taung, nampa nakke erok ka bunting umuruk 27 taung. Iyaa na kana terserah ji bedeng nakke kapang erok ku bunting, mingka iyaa erok ku na palak barak kulle ki tunangan, barak niak bede ikatan. Lekba ta bahas tojeng tojeng, iyaa na palak ki barak kulle ki sikbuntuluk siagang bapak ku. Ku kabarai mi bapak ku nampa na kana bapak ku suruh mi battu. Iyaa battu sesuai jadwal antu na palak ka bapak ku siagang langsung na palak nakke siagang alasan na nampa rencana apa mae ri muko.


Marandeng Marampe anjo kelong daerah paling terkenal battu ri Sulawesi selatan. Anne kelong battu ri Kabupaten Tana Toraja paling sarring ri langngere. Ka jai tau ngai akkelongi anne kelonga, ka anne kelonga lirik kelong na sannangi. Tea i ji kelong pa'risi nyawa. Punna ri langngere ki nyamang tongi ri toling, na parek sannang nyawa ta langngere ki pasti na. Anjo mi nakke poe ku hapala inji anne kelong Marendeng marampa ya, ka sanna ku ngai na ku kelongi riolo. Ka wattuku anjari paduan sa'ra ri kampusu ku punna kelong daerah ri suruh erang, pasti anne kelong Marandeng marampa ku kelongi siagang paduan sa'raku.


Tofu antumi ni sabbuk bahan pallu palluang paling jai ni pile ri ammak ammak kah nyamangi bedeng siagang lamma teksturna. Sussana, antu tofu aa lamma dudui na panjari gampangi hancuruk wattuna ni pallu. Mingka, tea lalo ki na panjari sessa katte ammak ammak ka punna ki pallu ii. Niak sikedde cara tekamma na kulle anne tofu aa tena na gampang hancuruk wattu na ni pallu! Parallu ki isseng kana antu istilah na tofu battu ri luarak negri biasanna ni pake ri taua ka ni sabbuk arenna ngaseng jenis tahu aa. Mingka ni Indonesia antu tofu labbi ni isseng ni pake anjari tahu antu lammayya tekstur na nampa niak jai rasanna.


Ki buntuluk ki supplier kah ato distributor ka. Lekba na ni buntuluk peluang siagang ni buntuluk ide, ki parek mi proses na selanjut na ni parallua ri produksi. Ki boya mi suplier atokah distributor barak kulle na sare keuntungan mae ri sarikbattang na. Singkamma harga rendah yaa, atoka na sare keuntang maraeng antu kamae kulle na punnai dampak na tekangi biaya bahan baku siagang produksi na. Parallu ni ukrangi tong , teai boyai harga antu lammorok ka ji, mingka ni abaikangi penilaian na. Kualitas na bahan baku na sinamperek todong kulle na pengaruhi kualitas battu ri produksi na anjo tampak ta.


Lalang ajaran agama Islam ibadah utama na anjo ri kana Sholat. Sholat ri nomoro’ ruai ri rukun islam. Se’re ya antu ri rukun islam anjo akkana rua kalimat syahadat. Ibadah sholat wajib na manusia ya ri jamai 5 kali allo bangngi. Antu sholat subuh, sholat dhuhur, sholat ashar, sholat magrib na sholat isya. Anjo sholat 5 kali ya ri kanai sholat Fardhu. Niak juga ri kana sholat sunnah, sikamma sholat dhuha, sholat tahajud, na jai poe lainna. Punna wattumi na mi bulang Ramadhan niak poe ri kana sholat Tarwih nampa di lanjutki sholat Witir. Le'ba na poe Sholat kulle ri lanjut dzikir nampa doa-doa.


Kanreang khas battu ri Kota Mangkasarak paling jai tau issengi anjo Coto Mangkasara. Kulle ri gapa jai pabalu na punna niak ki ri Kota Mangkasarak. Balla kanre andalang ku anjo Coto Dewi areng na ri jappa Sunu dallekang na Masigi Al-Markaz Mangkasara. Sanna annyamang kuah na, kantala mami ri kanre siagang buarasa, katupat ato kanre kebo. Kuah na poe punna ri tambai lombok tambah assipa ki nganre ta. Anjo kuah na Coto Mangkasarak ka warna le'lengi sikamma Rawon. Ka sikammai bahang na anjo kaluwak areng na. Tapi beda ji kasia' na. Kuah na poe Coto Mangkasara niak campurang kacang na.


Tau toa parallu tegasak allakukanb grounded iareka ammassa anak supaya kulle lappasak ri gawai salama minimal 3 minggu sanggengna 3 bulan. Kamma anne berguna untuk membentuk kabiasaan beru. Sallang anakta parallu gawai untuk kaparalluang sikola, pastikan paraia simata na gunakan sesuai kebutuhanna siagang tena na anyyungke jendela game online iareka maraenganna. Punna anakta melanggar, sare hukuman tegasak mingka tena na ammake kekerasan. Sala sekrena ampakabodo wattu akkarena hp ri akhir pekan. Tau toa poeng parallu menjelaskan kana paraia sedih punna pokus anakna hanya mae ri hp simata. Pareki kalengna anakta anjari sosok yang sannak na butuhkan supaya kaniakkangna nihargai. Pakniak hukuman mae ri anakta niaka tena kulle ampinawang peraturan lekbak ni parek.


Ajaran sanggeng na kamma-kammaya anne ku ti’gala battu ri Agama ku anjo ri Inrang. Punna tau Muslim tena na a'bayara inrang, kullei anjari dosa sanggeng na tau na mate. Anne mi pappilajarang penting na isseng umat Muslim ka, ka niak dampak na sanggeng na ri Akhirat poe. Jai Ulama' na kana punna tena pi na lunasi' inrang na tena kulle antama ri Surga. Niak poe akkana Pahala na tau ang'nginranga kulle na alle tau panginrangi. Anjomi nakke punna niak inrang ku harus mentongi ku bayara’ ka teaja anjari dosai ri mungko lusa. Anjari bayara mentongi inrang ta ngaseng ka tallasak inji ki.


Ri massing-massing warunga nia ngaseng ciri khasna. Ri warung tradisionalka ri Mangkasarak, injo areng arenna, kammami lekba nisakbu riolo, battue ri areng patanna atau keluargana, areng anrunga na pattampakia, siagang belok kana ri Mangkasarak. Tujuanna na gampang niurangei ri sikamma paballina tu na ngaiya angnganre ri warungna. Nia tompa pole biasai na tambai pappissengan iereka pappangasingara menga ri warungna. Kammami, Coto Daeng Liwang aroma tungku, ka napa’ maraengi na pabalu coto maraenga, Inne warunga ammake kijai iami injo cotona nipallui ra teanna pepe kayu tunua. Na inne, maraeng ka umumna cotoa ri Mangkasarak kamma kammayya inne, ammakemi tawwa komporok gas elpiji  na tenayya na okalak.


Nusantara anjo jai ragamna punna eroki ni wakili battu sekre contoh, termasukmi anjo persoalan dapur pallu palluang. Umumna, dapuruk tradisional anjo ni parek battu rappo rappo anjari parinra apinna gantina komporoka. Niak tong poeng tau ri Papua mae anjo, daerah Melanesia arenna, taua rinjo batu napake na tunu. Jari punna pallu pallu taua ri Malenisia pallu ri luarak ballaki , na kekei rong tanayya , na patamma mi batuna, nampa na tunu mi anjo batua sang = genna anjari api kulle mi nipake pallu. Nampa anjo rukuka ri rate na barak anjari lembab ki. Daging eroka ni pallu ni bolik mi ri ratena na ni tongkok mi poeng rukuk. Ni bolik mi sekre bang = ngi, muko na kulle mi ni kanre.


Jari penilaian na tau aa anjo nakke biasa inji ku langngerek anjo wattua. Singkkamma kana ni batin ngan ji, salah ku apa, padahal nakke tena ku rogi iyaa ngaseng. Toh anjo taua na punnai ji ngaseng jatah gagalak ka. Mingka makin ni tambai umuruk ka makin erok erok nu mi rintu apa erok nu kana mae ri nakke, selagi nakke niak ma ri lalang anjo menurut ku sesuai siagang erok ku yaa lekbak mo. Penilaian na anjo tau maraenga tena mo na penting. Beda siagang nasehat anjo cacian nga todong. Punna nasehat labbi mae ri na sare ki solusi. Iyaa bahkan tena na issengi perjuangan ta katte singkamma apa.


Daging jarang, jai kijai kapang tau tena nangai nganre daging jaranga, maraengi siagang tau Je’nepontoa kanreang pangngaina iareka daging jarang. Manna mamo nibeta kijai siagang daging sapia, mingka loeji tonji ngai’i. Ri Perancis daging jarang nipareki bahang kanreang ka ga’gai kasiakna singkammaji daging sapia. Ri China todo’, daging jaranga niolah anjari sosis siagang dendeng kalotorok nampa nakanrei nipassurang mi atau bihung. Punna ri Indonesia daging jarang biasai niparek njari sate singkammai daging bembea. Nakua taua, niak ciri khasna daging jaranga, teknei kasiakna na lu’mu. Kandungang lemakna daging jarang pole sikekdekji punna nibandingkangi siagang daging sapia, nampa lakbi tinggi’i proteinna. Anne daging jarang nipanjaria sate nipasadiai siagang acarak na bumbu keca’.


Ammakku sanging nakuai, manna tinggi antekamma jama-jamannu salla’, tea laloko tinggi langgai, teako gampung. Pila’ jai doeknu, pila’ bajikko ri taua. Anjo sanging napauanga ammakku. Nasabak niak tau ri ampik ballak, nasabak bajiki jama-jamanna, jai doekna, tenamo na jallingi tau toana. Punna battui, mangeji erang doek sikekdek nampa moterek, tala antamaki ri ballakna ka nga’ngaliki bedek, nampa tau toanaji riolo biayai sikolana. Pila’ jai doekta, pila’ bajikki ri taua. Cinik ngasnegi bijannu nak parallua nitulung. Anjo singkammaji siagang sakka’ ri tau ammania. Punna tenami bijannu parallu nisareang sakka’, boyako tau ri ampik ballaknu, punna tala niak todo’, boyako battu ri pantarang, anjo tau erang becaka, tau appalak-palaka siagang maraengna. InsyaAllah barakkaki katallasangnu nak.


Winfired Witjes na lalangi 25 taung tuo na mae lampa lampa ri setiap stadion ri seluruh dunia erok na cinik negara na tanding. Reputasi na anjari supoter lekba mo sannak jai tau ngissengi ri seantero Belanda, termasuk todong dunia, kah iya sanging niak ki ammake dandanan nyentrik ala jendral tentara. Sebelum na piala dunia 2014 ni mulai sebenar na Winfried sempat ni ragu kan kulle ka battu ri Brasil kah tena na punnai doek mae rinjo. Untung na iyaa anggappai bantuan battu ri para supoter Belanda antu sengajai na galang dana khusus erok na berangkatkan Winfriend mae ri negeri Samba anjo.


Sipakrua tau masarakat  na pitappaki, kana Batu Malin Kundang niaka ri Padang anjo memang annaba hassele battu ri kutukan sekre anak burakne durhaka mae ri tau toana. Mingka nyatangna, loe tau tenapa na isseng carita pantaranganna anjo Malin Kundang sebenarna niaka ni caritakan turun menurung. Batu Malin Kundang niaka ammantang ri Pantai Air Manis Kota Padang anjo iamiantu annaba kaniakkanna. Mingka sikuntung pakta akkana anjo batu palsu siagang hanya sekedar carita rakyat simata.
Batu Malin Kundang selama anne ni isseng ternyata jelmaan kutukan hasselek parekna manusia. Batu nikana sosokna Malin Kundang anne siagang bentukna singkamma sekre tau assukjud ri kassi ni gambarkan sebagai sekre anak appalak popporok ri ammakna sebelumna ni kutuk anjari batu.


I Rania, anak baine umuruk 7 taung, tiba-tiba ambangung ri bari’basaka nampa napauang ammakna kua eroki anjari chef. Takbangkami anne ammakna nasabak tena anging tena kila’ langsungji appau kamma anjo i Rania. Njari nikutaknangi ngurako erok anjari chef nak? Nuissengji anjo apa chef ka? Nakua tommi i Rania, kuisseng tongi iyya ma ka biasaja ciniki ri telepisia anjo nikuayya master chef. Sallang erok tonga pilajarak appallu nampa antamak tonga ri telepisia ma. Karuengna anjo alloa, sibukmi Rania ri dapuruk nabali ammakna apparek pallu golla, sanging ta’muri-murina mamo i Rania sambil appallu. Lalang atinna ammakna nakua punna tojeng-tojengi Rania erok anjari chef, la nasare sumangak, naajarak appallu manna allo-allo, punna eroki kursus, nipa’bebenganji, mingka tena kulle nikaluppai sikolayya. Parallui todoki appilajarak bajik-bajik ri sikolana, sollanna singkammai chef Renata, carakdek tommi, jago tommi appallu.


Selain te'neki, mandeke'ka anne jai tongi kasia'na. Mandike'ka anne rendahi kalorina, baji'ki ri jantunga nasaba' jai kalium siagang antioksidan kullei berguna ampanai'ki ka'balakangna kalea. Mandike' ka tong jai je'nena kullei napanaung battala'na kalea nasaba' kullei naapanjari bassoro labbi sallo. Ri se'rea penelitianga, anginung jus mandike' rua cangkiri allo-allo kullei nampanaung berat kalea, nakurangi janna ri batttanga, lebih salloi bassoro. siagang napanag hasrat nganrea ribandeng maraeng taua tena nainung jus mandike'ka. Mandike'ka anne kullei riapanjari jus diet, bahanna anjo mandike', wortel. bit, seledri, gandum siagang leko' mint. Carana ripare' semua bahanna ripantama'ki ri blenderka sanggena alusu nampa alle gelas nampa rituangi kullemi riinung anjari inungang dietka


Nakke terus terang ma nahh tena ku punai dana darurat antu lalangbantuk cash. Ulang ulang gaji ku siagang income tambahan battu luarak gaji ku labbusuk ki seketika, jari ulang ulang nakke ku sakring antu na kana yaa taua tanggal toa hahaha. Mingka nakke punna ka sikedde instrumen investasi singkamma Property (apartment), lalang proses inji anne, nakke ngalleka cicilan antu lakbu na 7 taung ammake bunga flat 1%. Kahh anne kan 7 taung ji, jari doek antu nakke ku pasuluk ka ulang ulang antu jai lari mae rinne. Tampak mantang darurat todong tohh, dari pada kontrak narrusuk ki seumur hidup ta.


Permasalahan na hadapi lalang pengembangan N-Gage iamiantu parallu appasadia game lalang jumlah loe, tantuna tena na simata game Snake. Mangka nokia akkiok developer-developer game untuk mengisi ri perangkat N-Gage berbasis OS Symbian anne.
Manna loe developer game erok assadia, mingka sayangna tena niak jaminan update game ri perangkat anne, sabak developer poeng ancinik N-Gage anne tena na terlalu laku. Sala sekre faktorna niaka developer na keluhkan iamiantu sannak loena  pabaluk game bajakan mulai menjamur sabak harga game untuk rua perangkat anne terbilang kajjalak.
Secara rupanna game tena biak assisalana, sabak makarua rupanna anne perangkat akkarena game assingkamma. Passisalang na cara inputanna.


Olahraga pertama gampanga ni gaukang iamiantu gerakan accidong ammenteng, hanya ni butuhkan kadera untuk sebagai alat bantu. Katte hanya parallu anggaukan gerakan accidong salama 3 detik, nampa ammenteng. Anne kegiatanna ni ulangi sesuai iramana kurang lebih lima mani, wattu accidong, pastikan teaki ammanjengi siagang kalengta harus tegak lurus. Posisi battangta ni besok mae ri dallekang siagang tatapan harus lambusuk mae ri dallekang. Anne gerakan kulle na bantuki melatih pernafasan siagang poeng na perkuat otot bangkengta, salain anjo olahraga anne tena na parallu angngalle wattu siangang alat-alat kakjalak. Apalagi punna rutinki allakukang akan na pare batang kalengta sehat siagang kalengta jari segar. Olahraga anne kulle ni gaukang siagang anakta iareka anggota keluarga maraenganna.


Sebelum na, ulang April 2011 nakke ni dekati ri burakne antu na ngaia ghosting cewek ka, ki sakbu mi areng na B, mingka nakke memang lumayan ku ngai iya. Sekitarang ulang oktober anne si B tojeng tojeng na lanyak, mingka anjo A tiba tiba ka na sms anjo wattua. Anjo gaya na sok asik na kauweh nampa ku taknangi kanatekamma hubungan ku siagang anjo B. Nakke takbangka ka isseng kana battu kamae na isseng. Ternyata battu ri sahabat ku nakke (si A anne agang bajik ki siagang 3 sahabat ku). Nampa ku balasak mi sms na battu na rinjo katte siagang maki bajik.


Sikedde flashback riolo jaman SMP siagang SMA nakke sannak tena ku ngai antu lari. Kah kulle ni kana anjo olahraga na parek ki mangngan nampa akhere na lammasak maki. Pokok na riolo pas pelajaran olahraga punna ni suro ka lari langsung ma badmood hahaha. Awalak nakke ku ngai lari, kahh sannak erok ku gassing battu ri penyakit TBC ku. Penyakit anne memang sallo pengobatan na sanggeng na kulle 6 ulang berturut turut harusuk ki nginung obat tena na putusuk. Dampak na lekba na anjo,paru paru na punnai sekre jaringan antu kaku ii (fibrosis) ri bekas luka yaa anjo terinfeksi yaa bakteri. Jari nakke biasa ka sesak napas puna ri lalang nga jai asap, rampik na tau merokok ka, atoka punna pengap ki ku sakring. Tantu mi anjo sannak tena na nyamang.


Kassi' Wae Wole anne salah se're destinasi wisata pesisir kassi'ka ri Kabupaten Manggarai anne riibaratkan surga tacokko nasaba' gammara'ki. Kassi Wae Wole anne sala se'rena destinasi wisata dikenalki ri wisatawanga. Gammara'na anne surga tacokkoa ri Manggarai anraik anne rilirikmi turis saluara' negeria. Kabupaten Manggarai Anraik anne rikenalki gammara' kassi'na eksotis, tangkasa'ki, gammara', siagang alami inji. Kassi' Wae Wole anne cocoki rinikmati siagang pammakang, aganga, pasagangga, siagang kale-kale tong kulle. Kassi' Wae Wole ampantangi je'nena tangkasaki, kassi'na kebo'ki dicampuru siagang batu-batu kebo' ri bibiri'na kassi'ka nabuatki anne kassi'ka nyamangi ricini'. Ri anraikna Pantai Wae Wole anne nia' Moncong Inerie bentukna piramide. Anne Moncong Inerie kullei anjari latar foto nasaba' elokki siagang eksotis.


Game anne bahkan anjari paling jai ni balli ri platform steam siagang Play Station 5 beberapa minggu sebelum na ni rilisik. “Game tentang dunia na Harry Potter anjo tena na suluk, mingka lekba mi anjari fenomea nyata, ni bicarakan ri jai gamer ri seluruh na dunia. Anne sannak populer na ri kalangan na iya antu singkamma nakke, lompo siagang bok bok tentang kisah anak anak niaka sihir na, siagang ri kalangan generas muda”. Ni kutip battu ri siaran pers na Kaspersky. Menurut na fenomena global anne ni bau ii ri tau kodi lalang dunia siber ka. Ammake basis penggemar na antu sannak lompo na.


Anggandre kanreang jai proteinna akullei ambantu appakajai apparek kolagen, bukku rupanna parrangi kacinikang. Pakar kagassingang siagang nutrisionis napillajari poe antekamma kandunganna kanreang protein tinggi jai matu'-matu'na risorongi appare kolagen siagang appare bukku rupanna bajiki kacinikang. Lentil, lamung-lamung nirupai liserekna singkamma lensa anjo kala se're kanreang jai proteinna. Lentilka antu kulle anjari pannyongka asupan protein, karbohidrat kompleks, siagang serat. sanggingna anjo vitamin pakajai kolagen arusuk. Campek-campekang siagang liserek-liserekang kammana pistachio, kenari, siagang almond cocok tongi ajari kanreang jai proteinna. Nakana panrita demartologi Daniel Boyer, napanassa antekamma jai jinisikna liserek-liserekang kulle tongi napakajai apparek kolagen ri kullik karipuka siagang kullei nappakancang kullika


Je’ne Naung Bantimurung anjo salah se’renna je’ne naung yang eksotisme na anjari objek wisata je’ne-je’ne na je’ne naung andalan na ri Sulawesi Selatan battu ri taung 1980an na. Bantimurung niak artina anjo sa’ra gegere je’ne. Kerajaan Simbang sarei areng Bantimung. Anjo Kerajaan na bergabung lalang persatuanna adat lima Kerajaan ato ri kana Toddo Limayya Ri Marusu. Anjomi anjari cikal bakal na ammenteng kabupaten Maros tempa’ wisata na je’ne naung Bantimurung. Anne je’ne naunga tena na pernah kalotoro’ na mengalir terusu’ je’ne na taung-taung na. Anjomi tena na heran anne tampa’na anjari balla ri palla-palla. Anne satwa ga’ga ya na ngai mantang ri rampi’na sumber je’ne ka tangkasa je’ne na. Tampa’ wisata na tau lokal ka na tau mancanegaraya. Ka tampa’ wisata na ri jagai baji’-baji’.


Penilaian battu ri perbandingan daftar incaran laptop ka riolo, poin paling tinggi na ni gappa ri Mackbook Air. Cippa ma nakke ku parissa situs jual beli kah erok ka boyai siagang ku seleksi beberapa Mackbook Air. Nampa anjo todong Laptop Lenovo antu nakke ku pakea kamma kamma anne segera mi ku pantama iklan ku bolik ri harga 6 jutaan negotiable (yahh 1 juta labbi mahal battu ri harga ku balli yaa). Singkat carita, nakke ku gappa mi calon erok ka malli Lenovo ku, nampa nakke todong lekba mo ku punnai kontak na pabaluk na Mackbook antu ku boya ya balukkan Mackbook ri rawa na harga pasaranga.


Anjo masyarakat Bajau ri Indonesia ka tuongan na ri kappala ni sakbuk Leppa, mingka iyaa ngaseng punnai ballak panggung antu todong ni bangung cippa siagang tena na permanen ri pinggirik pantai atokah tangnga na tamparang nga. Anjo bahan ni pake ak parek ballak sederhana antu mi kayu uling battu ri rammang rammang mangrove ka. Punna ri posisi na jabatan na labbi tinggi biasa ballak na labbi tinggi todong tiang tiang na. Kah niak konsep ak laut tau Bajau battu ri lilibu palilibu (sekre rua allo) , pongka papongka (minggu minggu), laida palada (ulang ulang), siagang sakai pasaki (taung taung nan) , anjo masyarakat Bajau identik ki siagang nomaden.


Kasia’na angnginung je’ne inung rua liter si allo teai palannya’ hausji, baji’ tongi ri pakkasiaka. Jai memang je’ne baji ri pakkasiaka’ , antu je’ne inung jai kasia’na lalang ri kalea ka tena niak golla na tena poe kalori na anjari baji ri pakkasiaka. Tau ngaseng ri pappasangi annginung je’ne inung rua liter si allo. Punna tau attianang ri pappasangi angnginung je’ne inung rua satangngah liter si allo. Punna tau Pannyusu’ anak ri pappasangi tallu liter si allo. Ri pappasang tongi angnginung je’ne inung punna bambang dudui alloa na garringki. Anjomi jai angnginung je’ne inung na baji’ kalea allo-allona, tena poe ri gampang garring.


Rii papilajarakka beru baru anne, antu accinika apa hubunganna ri kanre golla siagang diabete ri 175 negara, iyaa tongmi na pacinikkan ri 150 kalori na golla ni kanrea allo allo (singkamma sekre kaleng soda) na panaiki risiko diabetes tipe 2 (rua) jaina 1,1 persen. Antumi na kulle ni batasi nginung Soda siagang ni sambei ri inungan nyamang tongji mingka bajik ri kagassingan ta, kamma contona infused jeknek ato jus tena na pake golla. Maraeng poeng panting ki paressai kadar golla darah ta rutin, apalagi niak resiko tinggi na taba diabetes. Antumi sabakna nginung soda tinggia kadar golla na, na panaiki resiko diabetes tipe 2.


Punna mantangki ri Sulawesi, pasti kiisengji kanrejawa nikuayya putu cangkirik. Odende nampai kusa’buk arengna ambebe-bebema. Iye, loe memang kanreang khas ma mangkasark mingkka anne nikuayya putu cangkirik tema mentodo callana. Kanreang khas na mangkasarak nipareka battu ri parepunu’ siagang kasiakna teknei nibentuk singkamma cangkirik, injomi nisare areng putu cangkirik. Golla napakea bajiki punna golla eja sollanna sikola’ki nicinik, niak pole bonena kaluku, manna sikura mbatu jeka kukanre, kulleja. Pila’ bajiki pole nasabak anne kanrejawayya nikukusji, tania nisanggarak, njari punna nirekengi lemakna, sikekdek duduji kapang. Njari tea maki ragui punna eroki kanrei putu cangkirik. Paling ga'ga punna nikanrei pas bambang-bambangna, assipak mamo.


Character Building Training (CBT) iamiantu kegiatan bajik siagang nakke lekbak langsung anrasakan tekamma nikana ikut kegiatan CBT, siagang parallu ni isseng kana pembentukan karakter mae ri mahasiswa tena na tappu ri kegiatan CBT bawang, mingka kalanjukan siagang nikontrol salama patang pulo allo biasa ni kana resolusi 40 allo ri lekbak na pelaksanaan CBT supaya karakter mahasiswa lebih takbentuk. Anne kegiatan resolusi 40 allo tantuna tena na tak-lappasak battu ri perana mentor anjo setia assarei arahan mae ri mahasiswa na untuk ancapai resolusi 40 allo.
Ambau komunikasi ammoterek ri lekbakna ni laksanakan CBT tena na gampang, sabak mahasiswa ammotereki mi ri kegiatan perkuliahan na masing-masing sesuai jurusanna siagang tantuna tena mo na akkumpuluk lalang sekre tampak. Kamma mi anjo mento parallu rencana lebih bajik untuk ambaung cara supaya tena na tak-lappasak hubunganna salama resolusi 40 allo.


Sapeda bulu’ kulle tongi nisa’buk salah sekre olahraga paling jai tau anngai’i ri linoa. A’rungang taranga, jai batu-batunna, nampa biasa becek tommi pole, mingka anjomi kammaya antu naboya anne ngaseng tau nangaia sapeda bulu’. Parallu tojekpi gassing kalengta punna erokki mange assapeda bulu’ ka punna tenapa ki biasa, bajiki punna kijai-jaimi rolo’ latihangta sollanna tena ki poso dudu. Nampa punna aklampaki sapeda bulu’ musti paki barani siagang lengka’ pakakkasakta kamma heleng, siagang maraenga sollanna kulleki kurangi cederata. Nasabak anne olahragayya punna tala biasaki siagang punna tena pakakkasakta, bahaya tongi. Ka punna mattungki, tena ni issengi la ngura maki ka anjo a’runganna sanna’ tarangna jai pole belok-belokna. Njari parallu mintongi latihang bajik-bajik rolo’.


Ak selancar antu mi olahraga jekne ri permukaan na kamae punna peselancar (surfer) naik ri muko na battu ri gelombang antu gioka, antu biasa na nabaw surmer mae ri pantai. Gelombang antu cocoka kulle ni pake selancar umumna kulle ni buntuluk ri danau atoka sungai lalang bantuk gelombang mentenga atoka lubang pasang surut. Mingka peselancar todong kulle na manfaatkan gelombang artifisial singkamma ya antu battu ri perahu ya siagang gelombang antu ni parek ri kollang buatan nga. Definisi modern na battu ri berselancar antu mi paling biasa merujuk mae ri sekre tau surfer antu na kendarai ombak antu mentenga ri rate na papan selancar, anne tong ni sabbu anjati stand up surfing.


Erok ja ku sakring makkalak ciniki anne pertanyaan nga. Pakarammula ri Nekat kah ku sakring punnai modalak ri limang ku antu lekba ku battu merantau eroka labbusi jatah gagalak na. Wkwk. Awalak na semangat na menggebu gebu boya suplier jangang, belanja ganggang, tepung siagang anjo maraenga erok ku parek ayam geprek siagang chicken katsu. Antu nakke pede ku sewa ma tampak, apparek ma gerobak, mejang siagang maraenga todong antu parek ki kantonga lumayang nipisik mingka memang niak inji semangat 45 ni cobai. Nakke wattu ku buka ki anjo usaha yaa erok ulang puasa jari ku sakring lompoi peluang na mae ri nakke anne rumah makan ku.


Barikbasak na nakke langung erok mae akkarena ri kollang rannang. Tena ja dinging kammayya ku bayangkanga, hangatji poeng jeknek na. Mingka tena niyak tau, nakke ji siagang niak 2 ananak baine todong. Jari sipatallu jaki. Battumi manggeku ammake baju biasa siagang saluarak rannag. “Tena nu dinging nak?” kutaknang na manggeku dingin na sakring iyaa. “Tena pak, biasa ji kusakring jeknek na” . Battu mi ammak ku ambawa kacamatang rannang ku warna pink. “Makasih mamakku cantik” kukana. “Sama sama anakku cantik” nakana ammak ku. “Pak, apaji. Tantangan bede nampa di rinne ji akkarena karena. Tena na lampa ri kollang labbua” kukana karenai mangge ku.


Manna kamma anjo, ni perhatekang jaina ni kanre seafood ri tau tianang tong sanna panting na nasabak kanre seafood tarlalu jai kulle niak efek samping antu na ganggu pertumbuhanna siagang ka bajikanna ananak ri lalang battang. Tena na tau tianang ja bawang, tau eroka rancana tianag siagang tau anyusu inji anak na kulle tong manya manya lalang na nganre seafood. Seafood ka kulle mentong anjari sumber nutrisi antu bajika ri tau tianang. Mingka niak sekre rua seafood tarutama jukuk siagang kerang, kulle niak kadar merkuri na jai. Juku poeng antu jaia murkuri na biasanna anjo lompoa, singkamma tuna lompo matang, marlin, hiu, todak (swordfish) siagang makarel raja.


Pesona keindahanna anne Tangggerang kullei rieksplorasi, tena na jarang mae rinni wisata abangiki punna ri Tangerang. Nia' pirangna anne hotele' lammoro'ka ri Tangerang. Makase're Fave Hotel Hasyim Asyari anne hotele ideal ri ngasengna kalanganka. Anne hotele'ka direkomendasikangi punna mae liburang siagang pammanakanga. Balinna anne kamara' hoteleka akkramula ri tallu ratu' sanggenna annang ratu siallo. Makarua, Hotel Novotel anne hotele bintan appa nia rua ratu' annang pulo annang kamara'na, nia kamara' standar siagang sweetring kullei ripilieh sesuai keinginanga. Makatallu Hotel Aryaduta Lippo Vilage anne hotel terkenal mewah siagang gammara'ki, balinna rinni akkaramula ri salapang ratu salapang pulo annang ribu rupiah. Makaappa, D Prima Hotel anne kamara'na nia siratu limampulo rua. Fasilitasna nia' AC, Kadera, kamara' je'ne, shower, siagang maraenga.


Gabus Pucung, anne nyamangi ,mingka... warna na anjo tohh tena na meyakinkan kanna anne kanre kanrea nyamangi, lekleng battu ri pucung (kluwek) na anjo tohh. Apalagi wattu na mi ni tuang kuah  na mae ri kanre ta, ohhh tenaaa,,, anjo turis ka kulle ketar ketir ki punna ni tawari anne kanre kanre aa, anne pewarna atoka tinta? (punna ri poto na warta lekleng na estetis ki mingka nakke lekba kanganre anjo warna na yahh kamma mi anjo deh). Pindang Bandeng, anne nyamang tong mingka PR sedeng ni cabut cabut sekre sekre duri na, nampa punna turis ka antu sanna ka sehat na pasti takbangkai punna na isseng bumbu bumbu na harusuk ki ni tunu ri rate na bara api aa sanggeng na bagian luarak na hangusuk, ohohoho karsinogen.


Jari anjo teknologi Hyperloop kulle ni aplikasi kan mae ri ruang bawa tanah, jari teknologi anne kulle na capai tujuan na ni parek tena na butuh ruang antu jaia. Mingka , barak kulle na gappa tujuan na, Hyperloop todong tena kulle selama na ammalo ri ruang bawah tanah. DevLoop Virgin ri area utara kota Las Vegas, oleh Kyle Cothern / Virgin. Anne ni parek barak perjalanan na ammake teknologi hyperloop anne barak kulle sannak mulusuk na siagang kulle lancar lancar narrussuk. Jari rute  na harusuk ki na punnai jai arah antu lurusuk ka, sikedde tikungan tajam,kah anjo para pengembanga teknologi anne erok na capai kecepatan ideeal na Hyperloop anjo sekitaran 1.223 km/jam.


Punna ri ballakta tingka’ ruai, kulleki pake anjo tukak niaka ri ballakta untuk olahraga iareka naik naung tukak. Anne olahragayya singkammaji olahraga jogging, parallua nigaukang iareka naik naung tukak kamma ji jappa biasa taua, mingka kiulang-ulangi. Punna erokki nyamang, sambil pilangngeriki kelong-kelok ga’gayya sollanna sumangakki. Punna erok maki ammari olahraga, pila’ ni palibai bateta jappa naik naing tukak kamma tau erok lari. Anne olahragayya kulle nalatih oto’ bangkengta. Njari kibayangkangmi punna allo-allota olahraga kamma anne, nasabak gampang duduji dende, tala niakji pakakkasak niparallu, yang penting niak tukak, manna tania ri ballakta kulleji kamma ri kantorok atau ri tampak pakkuliangta, yang penting teaki naik naung tukak niaka ri ballakna mantan nga.


kajaiang anjo kanreang tettere'ka ripatala ripareki cara lammoroki siagang tena najai ammake bahang baku. Kanreang anne tong tenaja parallu ri patala bajiki. Kanreang tettere'ka ripatala anne aji tau nangai nasaba' tena nasaalo ripatala. Kanreang tettere'ka nirupa tena masalewangang nasaba' tenai nabaji' ripallu. Contona, ri sanggara'ki anne kanreang jai dudui minyakna siagang bahang ripake tena beru ri alle ri linoa mingka bahang sitangga anjari ripake. Kanreang masalewanganga jaimi ribalu nasaba' taua ero'ki tallasa masalewangang sanggenna toa. Nasaba' kanreang masalewangang kullei napabella taua ri pagangaringan obesitas, diabetes, siagang kanker. Nasaba' jai mi tau sadara, ri indonesia, ga'de-ga'deang kandreang pakaramula nasungke ga'deang kanreang salewangang kayak KFC nassungkei arrengna Naughty By Nature. Ri pantarakka anne sallomi, ri indonesiaya berupi pakkaramula karena tau-tau jai beru sadara pentingi anjo kanreang salewangang.


Nakke lekba ka mae ri sekre pesta akbuntingan niaka ri daerah Tegal, Provinsi Jawa Tengah. Pesta na lumayang tawwa mewah siagang lompo ii kah jai tau na undang nampa haderek todong. Ri rampik na anjo kanre kanreang nga na pasadiang todong cukup mewah kah niak kanre, daging semu, batte jangan, bayao cekla siagang rengginang. Mingka anjo parek ka takbangka kah tuan rumah na tena na sajikangi kanre kanre na secara prasmanan atokah nasi kotak. Mingka ammake emberek antu biasa ni pake bissai baju. Arti na bede ni sare kamma anjo ammake emberek barak kulle ni tarima anjo kanre kanrea nampa katte kulle ni kanreng siagang ngaseng keluarga ta ri ballak ka.


Steak & Shake anne maka se're ga'de pabalu kanreang assi steak siagang lammoro ballenna bage tau loloa siagang bahang assi jangang, juku, siagang sapi ri tambai saos, siagang kanre. Steak & Shake anne se're kalia tassungke ri mangkasara ri taung rua sabbu sampulo se're siagang jai tau baji' responna nasa'ba lammoroki baleanna. Mottona anne steak & shake iamianjo "Steakna Indonesia" anne sampulo taungmi ri mangkasara. Patanna natiro anne ga'de steak & shake ka kullei nasare matu-matu ri kota mangkasaraka ri jama-jama sosial, paranga jama, siagang pajak. Patanna anne tong naminasakang kullei appare poe tampak-tampak beru, seiagang karena anak anaka alleang nyamangi narasa bijayya punna eroki mae ri steak & shake


Assapeda anne anajri jai tau angaiki pirangna tahung gallanga. Biasana taua anggau assapeda nalakukangi ri allo sabtu minggu siagang agangna iareka pammantangangna. Assapeda anne jai kasia'na ri kalenna taua. Assapeda siratu limampulo manne' anne kullei nabantu jantunga salewangang inji. Assapeda kullengi napanaung tekanan cera'ka siagang koelsterolka nasaba' punna akkayuh sapeda taua kullei napare' baji kalea. Assapeda kulle tongi nabakara' kaloria ri kalenga. Punna cippa'ki taua assapeda makin jai tongi kaloria akkanre. pila' sawala' tongi rutena pila' jai tong jumlah kaloria. Assapeda kulle tongi napakassa siagang napacippa ototka nasaba' punna akkayuki assapeda ri rute annai'ka nabanngungi kagassingang ri  bangkeng siagang kale ri bitisi', bonggang ri bokoang siagang dallekang, dongkok, siagang palippik.


Sanna’ loena kanre-kanreang sintanjaka roti nyamang kasiakna siagang parallu nicoba niparek. Salah sekrena anjo kanrejawa pawa battua ri Mangkasarak. Kanrejawa pawa singkammaji bakpao mingka ri Sulawesi Selatan nisa’buki pawa. Punna erokki coba pareki, kiperhatikangmi anne langka-langkana.
- Campuruki 500 g tarigu siagang 2 sdm susu bubuk, 3 sdm golla, 2 sdt ragi. 1/2 sdt baking powder.
- Pantamakki bayao sekre, aduki sanggenna taccampuruk, pantamaki 3 sdm mentega nampa niaduk pole.
- Panaungki jeknek tassikekdek-sikekdek sanggena kulle nibentuk bajik. Tongkoki ammake pelastik 30 menit sanggenna akkambang.
- Polong-polongki raung unti untuk alasna anjo pawayya.
- Bentukmi adonanga bundalak-bundalak nampa bonei golla eja siagang canggoreng.
- Ki kukusmi punna lekbak ngasengmi nibonei siagang nibentuk.
- Kullemi nipasadia punna tiknoki.
Punna erokki sambei bonena pawayya kulle todoji, kulle kisambei karake, biasa todo’ taua gollaji napantamak siagang canggoreng.


Barak kulle na kurangi risiko cedera (singkamma limang ta siagang bangkeng ta tappeccorok) sambil na pabajiki postur siagang ni buntuluk manfaat battu ri latihan yoga secara maksimal siagang menyeluruh, parallu niak na panduan penyelarasan yoga. Panduan penyelarasan yoga antu mi garisik khusus ri yoga antu na bantu ki ni posisikan kaleng ta tekamma bajik na. Anne mi salah sekre battu ri dasarak inti setiap latihan yoga antu bajika. Nahh Matras Yoga antu mi alat kulle ki na bantu ni posisikan kaleng na tekamma cocok na selama ta latihan yoga. Anne na tandakan ruang gerak ta selama latihan, jari pose yoga ta tatta ki fokus maeri area gerak ta siagang terhindar ki battu ri resiko tappeccorok.


Nakke jalang bangkeng kaliling Monkey Forest. Pakrasanganna dingin nisakring kah jai pokok pokok lompo mo. Lekba ku akkaliling ri Monkey Forest, ku lanjutmi poeng lama ri Pura Taman Saraswati. Anne Pura yya cantiki, ri boko na niak kollang jai bunga teratai lalanganna. Wattuku lampa mae terasering Tegalalang. Ri rinjo niak tak kaparak pemandangan galung attingkak tingkak sanna bajikna ni cinik. Nasabak karueng mi alloa, ammoterek ma mae ri hotelek ka. Baribbasak na ku lanjumi poeng mae ri Pura Tirta Empul. Anne tampaka tampakna tau Hindu aa assambayang antu jaia na isseng tau niat mata jeknekna. Mae jappa jappa ri Ubud sanna na ku ngai na, manna mamo jai inji tampak tenapa ku lampai.


Na punna pappisoloro, sanna kungaina anganre Pallu Golla, kammami gantala. Na inne pallu gollaya tulina appaminro pangngunrangi mange ri ballaku ri kamponga. Punna karueng lekba ashara, injo anrong baineku punna niaka ri balla, tulikuji napparekang pallo golla. Na tena todo kulekba angnguni teaki, nasaba memang inne pallu gollayya kuissengi gampangji nipare. Na bahang-bahangna pole tuli niaji ri Balla. Kamma golla ejayya, santangna kalukua, na unti. Na inne bahanga, maraengna golla ejayya anu nialleji ri kokoa. Kamma kaluku na unti tulina nia ambuah. Na punna golla eja, kammami sekre kabiasan ri ballana tau Mangkasaraka, nia golla ejana. Ia mi injo nakui ka tena na okala ni jama na bahanna pole sanging tassadiaji.


Bantimurung anjo salah se’renna je’ne naung yang eksotisme na anjari objek wisata je’ne-je’ne na je’ne naung andalan na ri Sulawesi Selatan battu ri taung 1980an na. Anne lokasi na je’ne naunga ri Dusun Bantimurung, Desa Janetaesa, Kecamatan Simbang, Kabupaten Maros, Provinsi Sulawesi selatan, Indonesia. Anne je’ne naunga tinggina 15 metere na la’ba na 20 metere ri aliri debit je’ne 500 I/s. Anne je’ne naunga tena na pernah kalotoro’ na mengalir terusu’ je’ne na taung-taung na. Bantimurung riolo na ri sareangi ri penguasa na kerajaan Simbang yang ammenteng ri awala na taung 1700, anjo arenna Karaeng Simbang. Luar biasa na, anjo je;ne naung ba Bantimurung umuru na sikamma 320 taung mi. Bantimurung niak artina anjo sa’ra gegere je’ne.


Salain akkarena game, ponsel carakdek anne ammiliki pemutar musik terintegrasi, sekre fitur niak cukup langka ri wattua. Passulukang sakranna pung lekbak stereo siagang relatif lebih bajik siagang ponsel Symbian maraeng yang pammutarak musikna tena terintegrasi, jari harus menggunakan aplikasi maka tallu singkamma Ultra MP3. Niak inja angngukrangi mae ri Ultra MP3?
Nilansir oleh GSMArena, N-Gage poeng nikenal sebagai ponsel siagang posisi attalipong na aneh-aneh. Sabak posisi earpiece siagang mikrofon niaka terletak ri sisi rate, posisi talipongna menyamping siagang layar menghadap mae ri dallekang punna ini takgalak siagang lima kiri. Niprotes sabak desainna nianggap terlalu lompo siagang posisi punna eroki talipong aneh, Nokia memperkenalkan N-Gage QD ri taung 2004.


Jappa- jappa mange ri karang tengah, tangerang niak Bakso terkenal arenna Bakso rusuk joss. Anne daging bakso annyamangi ka a’rasa daging na sike’de ji tepung na ri bakso a. Injo wattua ku kanre bakso lava na, anjo isi lalangna sanging lada cocokki ri kanre ri wattu bosi a ka passe mami rasa na. Kuah bakso na poe assipa ki ri kanre. I nakke battu allo minggu na jai dudu tau a mange ri balla kanre na inne Bakso rusuk joss. Na ngai poe tau mange ri rine ka tampa’ na niak AC na, niak tong tena ka tampa jai tau erok akkaluru le’ba nganre. Punna jappa-jappa mange ri karang tengah poe erokka nganre ri inne Bakso rusuk joss.


Niak nikua Imam Ahmed bin Hanbal, iareka ulama Islam jai tau ngissengi, mangei aklampa na sengkai ri masigi kota erok sambayang. Lekbakna assambayang, akbangngi ri masigika nasabak tala niak na isseng tau ri anjo kotayya. Mingka niak anne pajaga masigi’na tena naissengi Ahmed bin Hanbal njari narenrengi assuluk masigik. Naciniki anne kajariang, niak tukang parek roti kamaseangi ri anne Ahmed bin Hanbal njari natawarkangi akbangngi ri ballakna. Battu mna ri ballakna anne tulang rotia, Ahmed naciniki tojeki istigfar. Njari nikutaknangi apa pengaruhna ri katallasangta punna istigfar tarrusukki. Anjo tukang rotia nakuai Karaengata’ala natarima ngasengmi pala’ doangna, sekre mami tanre, iareka nisareangi hak istimewa sollanna sibuntuluki surang ulama terkenal nikuayya Imam Ahmed bin Hanbal. Naissengna anne caritana, Ahmed langsungi napau kua Karaengata’ala tena napilangngeriji bawang diangna anne tukang rotia, mingka naerang langsungi kalengna sibuntuluk anne tukang rotia.


Bayao iamiantu sala se’rena ka’dokang biasa ku pare punna malasaka ammalli kanre-kanreang ri warunga. Salaing assipa carana appare tenaja tonja na nasusa.
Sala se’rena parekang bayao gampangi ni pare siagang na ngai tahu ta’balaka iamiantu bayao mata sapi. Punna apparekke se’re ji bayao, ce’la, pissing, masako, siagang minyak goreng siparalluna.
Partama-tama la ni pareka iamiantu ni palattoki komporka selanju’na ni panaungi minya sanggara siparalluna ri lalang pammaja nampa ini tayang sanggengna bambang, punna bambangmi ni reppemi bayaoa nampa ni panaungi bonena ri pammajaka anjo bambanga sumpadeng. Nampa ni kiorimi ce’la. Pissing, siagang masako si paralluna.
Punna lekbaki anjo ni gilingmi rate rawa sanggengna ti’no, lekbaki anjo ini patittimi minyana ri sanru-sanru.


Bulutangkis memang anjari salah sekre olahraga kullea napakarannu masyarakat Indonesia. Battu riolo duduji sanging guppa medali emas ri olimpiade. Tala niakpi olahraga maraeng kulle kamma bukutangkis. Tau cinayya, Jepang, naakui ngasengi kua punna accarita bulutangkiski taua, Indonesia sanna’ jagona, jai pole iyya pelatihna Indonesia nikiok mange angngajarak bulutangkis ri negeri maraenga sollanna kulle tingi jago atlet bulutangkisna. Kamma Rexy Mainaky, atlet bukutangkis jagona Indonesia ri taung 1990-an, akkarena ganda buru’ne surang Ricky Subagja. Anne Rexy jai dudu tau ngai’i ka jagoi punna akkarena bukutangkiski. Lekbakmi pole guppa medali emas ri olimpiade. Kinne anjari pelatihna Malaysia, apa pole jaimi atlet jagona Malaysia nasabak Rexy ajaraki.


Nabi Musa AS anjo nabi lassu ri jamang na Fir'aun karaeng na Mesir na akui kaleng na anjari Tuhan. Nabi Musa anjo ri pakalompoi ri istana na Karaeng Fir'aun ka ri asui siagang Siti Asiah, baine na Fir'aun. Atas ijin na Allah SWT Nabi Musa lompo na anjari nabi i nampa na lawan mi anjo panggaukang kodi na Fir'aun ri warga na. Nabi Musa kulle na lawang penyihir na ngaseng Fir'aun siagang tongkat na ratean na ijin na Allah SWT. Mukjizat lain na nabi Musa anjo kulle na polong rua lautanga, na kulle na lewati anji lautanga siagang pangikut na ngaseng, sanggeng na Fir'aun siagang pasukan na tallang mi ri laut eja ya.


Amaris hotelek sala sekre na kalompok hotelek nomorok sekre ri Indonesia. Anne kalompok ka ni bangung ri taung 2007 nirawanna Santika Indonesia, sala sekrekna kalompok bisnisna Kompas Gramedia. Amaris Hotel nisabbuk merek hotelek bintang rua ato ni isseng ri allinna lammorok. Bajikna anne Amaris Hotelek kulle ni isseng anne mi Amaris Hotelek battu ri warna na, antu warna gauk, eja, gauk, siagang kunyik. Ri wattu kamma anne, Amaris Hotelek niakmo 21 properti kabuarrang ri Indonesia. Amaris Hotelek Panglina Polim ri Jakarta iya mintu Hotelek pertama na Amaris ri Indonesia siagang Hotelek ke 15 barisanna Santika Indonesia Hotel siagang Resorts na.


Internetka kamma-kammayya anne, kulle nasungke peluang punna erokki bisnis todo’. Nasabak niak sosial media, website siagang blog gratis, kulle nabaliki gampang akbalu’ online. Anjo parallu kimanfaatkang bajik-bajik, paling pokok niak pakakkasakta sollanna injo kipake punna erokki akbalu’. Apalagi kinne anu jai dudumi platform kulle kipake akbalu’-balu’, kamma nakke niak bo’bo’ lekbaka nipake kubalukang ri Shopee, kubalukang lammoroki daripada panrak kale-kalengnaji. Cakmaraki bo’boka punna sallo nibolik, nampa kunyiki karattasakna, njari daripada tenamo bermanfaat, bajikangngang nibalukangi ka jai ji tau erok ammalli bo’bo’ lammorok nasabak punna ri toko bo’boki ammalli, kakjalaki ballinna, sekre ji kulle niguppa, mingka punna anu lekbaka mo nipake na niballi, manna tallu kulleki ka lammorokji.


Asian Games iamiantu pesta Olahraga iangasengna negara ri Asia ni laksanakan setiap 4 taung sikali. Indonesia pinruang mi anjari tuang rumah penyelenggaraan pesta olahraga bergengsi anne, iamiantu ri taung 1962 siangang 2018. Ri taung 2018 niak sekitarak 40 cabang olahraga ni perlombakan siagang tujuan utamana iamiantu appakajarre hubungan antar negara.
Asian games iamiantu pertandingan multi olahraga paling lompo salain Olimpiade na selenggarakan oleh Olympic Of Asia. Asian games ni adakan setiap appa taung sikali, siagang niakmi 17 kali ni adakan. Asian games 1951 ni anggap sebagai penerus acara multi olahraga skala cakdi singkamma Far Eastern Games (1913-1938), Orient Championship Games kemudian tassambe anjari Western Asiatic Games (1934). Asian games 1951 poeng ni anggap sebagai kebangkitanna Western Asiatic Games, sabak Western Asiatic Games makarua ni jadwalkan ri Tel Aviv Palestina taung 1938 ni batalkan sabak niak kajadian perang lino makarua.